Die Namibharpuisboom (Ozoroa crassinervia) is 'n klein boom. Dit kom vanaf die Noord-Kaap deur die sentrale deel van Namibië tot by die Kunenerivier voor. Die boompie groei in klipperige en rotsagtige dor bosveld. Die blare is breed en by die punte van die takke saamgebondel met 'n viltagtige, grys onderkant. Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Hierdie artikel is ’n saadjie. Voel vry om Wikipedia te help deur dit uit te brei.


Die Sandkanniedood (Commiphora angolensis) is 'n boom met enkel- of drievoudige blare wat gladde bas het en nie doringrig is nie. Die boom groei in Kalaharisand vanaf die Noordwes-provinsie weswaarts tot in Namibië en Kaokoland. Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Hierdie artikel is ’n saadjie. Voel vry om Wikipedia te help deur dit uit te brei.


Die Woestynspekvreter (Cercomela tractrac) is 'n amper-endemiese, algemene standvoël en plaaslike nomade in Karoo- en woestynbossieveld, duine en gruisvlaktes. Hulle kom een-een voor of bly in pare. Die voël is 14 – 15 cm groot en weeg 20 - 25 gram. In Engels staan die voël bekend as die Tractrac Chat. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Hierdie artikel is ’n saadjie. Voel vry om Wikipedia te help deur dit uit te brei.


’n Kwasar (van "kwasi-stellêre radiobron") is ’n energieryke, verafgeleë aktiewe sterrestelselkern. Kwasars is uiters helder en is aanvanklik beskou as bronne van elektromagnetiese energie met ’n hoë rooiverskuiwing, insluitende radiogolwe, en sigbare lig wat puntbronne, soos sterre, is eerder as verspreide bronne, soos sterrestelsels. Terwyl die aard van die voorwerpe nog tot die vroeë 1980's omstrede was, stem wetenskaplikes nou saam dat ’n kwasar ’n kompakte streek in die middel van ’n groot sterrestelsel is wat ’n sentrale supermassiewe swartkolk omring. Hul grootte is 10–10 000 keer so groot soos die Schwarzschild-radius van die swartkolk. Die kwasar word van energie voorsien deur ’n akkresieskyf om die swartkolk. Kwasars vertoon ’n baie hoë rooiverskuiwing, wat die gevolg is van die uitdying van die heelal tussen die kwasar en die Aarde. As Hubble se wet toegepas word, beteken die rooiverskuiwing dat die kwasars baie ver is en dus baie ou voorwerpe is. Hulle kom veral in die middel van aktiewe, jong sterrestelsels voor en is van die helderste, kragtigste en energierykste voorwerpe bekend in die heelal.


Nevirapien behoort aan die klas teenretrovirale middels bekend as nie-nukleosied trutranskriptase remmers (NNRTIs), wat die ensiem trutranskriptase blokkeer, 'n ensiem wat onmisbaar is vir virusvoortplanting. Dit word as 'n MIV-behandeling by volwassenes sowel as pediatriese pasiënte wat ouer as 15 dae is gebruik. Nevirapien is 'n hoogs spesifieke inhibeerder van MIV-1-trutranskriptase wat 'n belangrike terapeutiese teiken vir die behandeling van MIV-infeksie is. Dit was die eerste nie-nukleosied-trutranskriptase-inhibeerder wat vir gebruik in MIV-geïnfekteerde individue, insluitend kinders, goedgekeur is. Nevirapien inhibeer replikasie van veelvuldige MIV-1-stamme, maar het geen aktiwiteit teen ander retrovirale trutranskriptase (insluitend MIV-2-trutranskriptase) of endogene menslike DNS-polimerase nie. Daar is getoon dat nevirapien in drievoudige kombinasieterapie virale lading effektief onderdruk wanneer dit as aanvanklike antiretrovirale terapie gebruik word. Soos met alle ander teenretrovirale middels, ontwikkel MIV spoedig weerstand teen nevirapien indien dit alleen geneem word, dus word aanbeveel dat die terapie uit kombinasies van drie of meer teenretrovirale middels gelyktydig bestaan.


Die Growweblaarstinkhout (Celtis gomphophylla) is 'n boom wat voorkom in kuswoude vanaf Port St. Johns tot by die grens van Mosambiek en ook in die oostelike hooglande van Zimbabwe. Die boom se nasionale nommer is 40. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Die Guanche was die oorspronklike inwoners van die Kanariese Eilande. Die term is voor die verowering van die eiland in 1496 gebruik vir die inwoners van die eiland Tenerife, wat van Berberse oorsprong was, maar word vandag gebruik om te verwys na die ou inwoners van die eilande. Weiding was belangrik, en verder was die bewoners betrokke by boerdery, visvang en handwerk. Die mense se kulturele struktuur was soortgelyk aan dié van ander antieke volke soos die Maori's van Nieu-Seeland en aborigines in Australië wat eeue lank geïsoleer was. Die Guanche het hoofsaaklik in natuurlike grotte of lawa-buise gewoon, maar soms ook in klipskuilings en tente. Hulle het baie gode, geeste en duiwels aanbid en het hul afgestorwenes gebalsem. Guanche-mummie Adjoña Wikimedia Commons het meer media in die kategorie Guanche. Teorías población guanche Docs historia guanche Organismo Autónomo de Museos y Centros de Tenerife Museo de la Naturaleza y el Hombre, Santa Cruz de Tenerife, en Youtube Hierdie artikel is ’n saadjie. Voel vry om Wikipedia te help deur dit uit te brei.


Mira-veranderlikes, wat genoem is na die ster Mira, is ’n klas polsende veranderlike sterre wat tipies baie rooi is, polstydperke van langer as 100 dae het en helderheid van groter as 1 m (skynbare magnitude) in infrarooi en 2,5 m in sigbare lig. Hulle is rooireusesterre in die laat stadium van stellêre evolusie wat hul buitenste lae sal wegwerp as planetêre newels en binne ’n paar miljoen jaar witdwerge sal word. Mira-veranderlikes se massa is groot genoeg om heliumfusie in hul kern te ondergaan het, maar is kleiner as 2 M☉ en het reeds sowat die helfte van hul aanvanklike massa verloor. Hulle kan egter duisende kere helderder as die Son wees vanweë hul uitgestrekte buitenste lae. Hulle pulseer omdat die hele ster uitsit en saamtrek. Dit veroorsaak ’n verandering in temperatuur en radius, wat albei ’n verandering in helderheid meebring. Die polse hang af van die massa en radius van die ster, en daar is ’n groot verband tussen tydperk en helderheid (en kleur). Vroeër is veronderstel Mira-veranderlikes bly sferies simmetries tydens die proses (hoofsaaklik om die model eenvoudig te hou).


Die Basrarietsanger (Acrocephalus griseldis) is voël wat minder as tien keer in Suid-Afrika opgeteken is en wat se status in die streek onseker is. Hulle kom in rietplate, ruigtes en welige plantegroei naby water voor. Die voël word 15 – 17 cm groot en weeg 16 - 20 gram. In Engels staan die voël bekend as die Basra reed warbler. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde uitgawe 2011. ISBN 978-1-77007-926-7 BirdLife International (2012). "Acrocephalus griseldis". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Nezami Persiese digter Gebore 1141 in Ganja, tans Azerbeidjan Oorlede 1209 in Ganja Literêre stroming Romantiese Persiese epiese digkuns, liriek, wysheidsliteratuur Bekende werke Layla en Majnun Die Vyf Juwele (Panj Ganj) Nezami Ganjavi (Persies: نظامی گنجوی, Nezāmi-ye Ganjavi; Koerdies: نیزامی گه‌نجه‌وی, Nîzamî Gencewî; Azerbeidjans: نظامی گنجوی, Nizami Gəncəvi; * 1141, † 1209; 6de Hejri-eeu), meestal volgens sy digtersnaam kort Nezami genoem (sy geboortenaam was Jamal ad-Dīn Abū Muḥammad Ilyās ibn-Yūsuf ibn-Zakkī), was 'n 12de eeuse Persiese digter. Hy word as die grootste romantiese epiese digter in die Persiese literatuur beskou. Een van sy belangrikste literêre prestasies was die oorgang tot 'n realistiese styl en die gebruik van die algemene standaardtaal in sy gedigte. Naas literatuur het Nezami ook oor 'n uitgebreide kennis van wiskunde, sterrekunde, geneeskunde, regspraak, geskiedenis, filosofie, musiek en skone kunste beskik. Sy skoliere het die bynaam Hakīm ("wyse", "geneeskundige") aan hom verleen. Nezami het al vroeg 'n weeskind geword en is deur sy oom aan moederskant, Chwadja Umar, grootgemaak.


Hippolais is 'n genus van voëls in familie Acrocephalidae en die orde van sangvoëls (Passeriformes). Dit word soms saam met die genus Iduna gekategoriseer. Die genus omvat die volgende spesies: Hippolais languida Hippolais olivetorum - Olyfboomsanger Hippolais polyglotta Hippolais icterina - Spotsanger Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Fregin, S., M. Haase, U. Olsson, en P. Alström. 2009. Multi-locus phylogeny of the family Acrocephalidae (Aves: Passeriformes) - the traditional taxonomy overthrown. Molecular Phylogenetics and Evolution 52: 866-878. Sangster, G., J.M. Collinson, P.-A. Crochet, A.G. Knox, D.T. Parkin, L. Svensson, en S.C. Votier. 2011. Taxonomic recommendations for British birds: seventh report. Ibis 153: 883-892. Hierdie artikel is ’n saadjie. Voel vry om Wikipedia te help deur dit uit te brei.


Yukio Goto (後藤 靱雄, Goto Yukio?, ? - 1976) is 'n voormalige Japannese sokkerspeler. Hy het vir die Japannese nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Teiichi Matsumaru (松丸 貞一, Matsumaru Teiichi?, 28 Februarie 1909 - 6 Januarie 1997) is 'n voormalige Japannese sokkerspeler. Hy het vir die Japannese nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die Moika (Russies: Мо́йка) is ’n klein rivier wat om die sentrale deel van Sint Petersburg, Rusland, loop en dit in werklikheid ’n eiland maak. Die rivier, wat aanvanklik Mia genoem is, het dié naam gekry van die Ingriese woord vir "modder" of "slyk". Dit is 5 km lank en 40 m breed. Die rivier vloei van die Fontanka naby die Somertuin verby die Marsveld oor Nefski-prospekt en die Krjoekof-kanaal tot in die Newarivier. In 1711 het Pieter die Grote gelas dat die rivier versterk word. Nadat die Krjoekof-kanaal dit met die Fontanka verbind het, het die water so helder geword dat die naam verander is van Mia na die huidige Moika, wat vebind word met die Russiese woord vir "om te was". Vier brûe het aanvanklik oor die Moika geloop: die Blou, Groen, Geel en Rooi brug. Die Blou Brug van 99 m breed, wat nou skaars gesien kan word onder Sint Isak-plein, is steeds die breedste brug in die stad. Daar is tans 15 brûe.


Lisburn (Iers-Gaelies: Lios na gCearrbhach) is 'n stad in Noord-Ierland wat suid-wes van Belfast aan die Laganrivier geleë is. Lisburn maak deel uit van die metropolitaanse gebied van Belfast, met 'n bevolking van 71 465 volgens die sensus van 2011. Lisburn se groter council area, die tweede grootste in Noord-Ierland na Belfast, het 'n groeiende bevolking van sowat 114 000. Lisburn is in die Laganvallei geleë, en alhoewel dit lankal tot 'n besige voorstad van Belfast gegroei het, het die stad sy 18de eeuse argitektoniese erfenis van historiese geboue en strate in die middestad bewaar. Die nabygeleë M1-snelweg en die A1-grootpad verbind die stad met Belfast en Dublin. Lisburn was oorspronklik 'n borough, maar het in 2002 as deel van koningin Elizabeth II se Goue Jubileumfeesvierings stadstatus ontvang. Dit is die derde grootste stad in Noord-Ierland en die sesde grootste op die eiland Ierland. Lisburn is in die vroeë 17de eeu gestig. Sy Ierse naam, Lios na gCearbhach of Lisnagarvey, beteken "fort van die dobbelaars". Die eerste verwysing na die naam Lisburn verskyn in 'n doopboekinskrywing gedateer 11 Januarie 1662.


Gustav Christian Schwabe (* 10 Mei 1813; † 10 Januarie 1897) was 'n Duitse boorling en Britse koopman en finansier wat ondernemings soos John Bibby & Sons, Harland and Wolff en die redery White Star Line van kapitaal voorsien het. Schwabe, 'n boorling van Hamburg, Duitsland, het hom in 1838 in Liverpool gevestig waar hy die grootste deel van sy beroepslewe sou deurbring. Later het hy meer tyd in sy huis in Londen deurgebring en in 1893 afgetree. Gustav Schwabe is in Hamburg as seun van Philipp Benjamin Schwabe, 'n Joodse koopman, en sy tweede vrou, Rosalie Levi, gebore. Gustav het drie broers en 'n halfbroer, Ludwig Philipp uit sy pa se vorige huwelik, gehad. In Junie 1819, toe Gustav ses jaar oud was, is die gesin gedwing om die Lutherse geloof aan te neem, en Gustav het die Christelike doop ontvang. Op 1 Januarie 1834 het Schwabe 'n vennoot van Boustead and Company geword, 'n handelsmaatskappy met belange in Singapoer en Suidoos-Asië, en die onderneming is hernoem tot Boustead, Schwabe and Company.


Minoru Kobata (小畑 穣, Kobata Minoru?, 24 November 1946 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die Witstertvlieëvanger (Elminia albonotata) is 'n algemene maar gelokaliseerde standvoël en beperk tot die bergwoud van Oos-Zimbabwe en aangrensende Mosambiek. Sommige beweeg in die winter na laer gebiede. Die voël is 14 cm groot en weeg 8 gram. In Engels staan die voël bekend as die White-tailed Crested Flycatcher. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Elminia albonotata". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Pragmatiek is ŉ onderafdeling van taalkunde wat die metodes bestudeer van hoe konteks bydra tot betekenis. Pragmatiek omvat die taalhandelingsteorie, gespreksimplikatuur, gespreksanalise en ander benaderings tot taalgedrag in taalfilosofie, taalsosiologie, taalwetenskappe en antropologie. Anders as semantiek, wat betekenis wat konvensioneel of "gekodeer" is in ŉ gegewe taal ondersoek, ondersoek pragmatiek hoe die oordrag van betekenis afhanklik is van nie net taalkundige kennis (bv. grammatika, leksikon ens.) van die spreker en luisteraar nie, maar ook die konteks van die uiting, alle voorkennis van die betrokkenes, die afgeleide intensie van die spreker, en ander faktore. In die opsig verduidelik pragmatiek hoe taalgebruikers in staat is om skynbare dubbelsinnigheid te oorkom, aangesien betekenis steun op die manier, plek, tyd ens. van die uiting. Die vermoë om ŉ ander spreker se bedoelde betekenis te verstaan word pragmatiese bevoegdheid genoem. Mey, Jacob L. (1993) Pragmatics: An Introduction. Oxford: Blackwell (2nd ed. 2001). Shaozhong, Liu. "What is pragmatics?" (in Engels). Geargiveer vanaf die oorspronklike op 9 Augustus 2017. Besoek op 18 Maart 2009.


Die Oceanic Steam Navigation Company of White Star Line of Boston Packets, algemeen bekend onder die naam van sy handelsmerk White Star Line, was een van die voorste Britse skeepvaartmaatskappye wat in 1868 gestig en op op 6 September 1869 deur die reder Thomas Ismay amptelik geregistreer is. Die nuwe redery het sy hoofkwartier in Liverpool gehad - met die finansier Gustav Schwabe as vennoot en aandeelhouer. Edward J Harland en Gustav Wolff het as aandeelhouers tot die redery toegetree toe die opdrag gegee is om die eerste skip te bou. Die redery se geskiedenis strek terug tot sy beskeie begin as Pilkington & Wilson Shipbrokers - 'n skeepsmakelaarsonderneming wat in 1845 in Liverpool se North John Street gevestig is. White Star Line staan tans veral bekend vir sy baanbrekende luukse passasierskip RMS Oceanic wat in 1870 van stapel geloop het, asook die RMS Titanic en sy noodlottige nooiensvaart, en die Titanic se susterskip, HMHS Britannic, wat gedurende die Eerste Wêreldoorlog op 'n seemyn geloop en gesink het. In 1901 het Ismay ingestem om sy redery in die Amerikaanse Morgan-trust te integreer wat sentraal gestaan het in die bankier en spoorwegmagnaat John Pierpoint Morgan (1837−1913) se pogings om 'n monopolie op spoor- en skeepsvervoer te skep.


Andorra is die laaste onafhanklike oorblywende van die Marca Hispanica, die bufferstate deur Karel die Grote geskep, om die Islamitiese More se opmars te stuit na Christelike Frankryk. Volgens oorlewering het Karel die Grote 'n oktrooi aan die Maltese inwoners toegestaan vir hulle bydrae met die gevegte teen die More. In die 9de eeu, benoem Karel die Grote se kleinseun Karel die Kale, die Graaf van Urgell as opperheer oor Andorra. 'n Afstammeling van die graaf gee later die grond aan die Bisdom van Urgell, deur die Biskop van Urgell gelei. In die 11de eeu, met vrese van militêre optrede deur naburige landhere, plaas die biskop homself onder die beskerming van die Heer van Caboet, 'n Katalaanse edelman. Later het die Graaf van Foix 'n erfgenaam geword van die Heer van Caboet deur die eg, en 'n dispuut ontstaan tussen die Franse Graaf en die Katalaanse Biskop oor Andorra. In 1278,is die konflik opgelos met die ondertekening van 'n paragium, wat daarvoor voorsiening maak dat Andorra se soewereiniteit gedeel word tussen die Graaf van Foix en die Biskop van La Seu d'Urgell (Katalonië, Spanje).


Die NG gemeente Barrydale is 'n gemeente van die Nederduitse Gereformeerde Kerk met as middelpunt die dorpie Barrydale in die skilderagtige omgewing van die Langeberg aan die R62, 62,5 km suidoos van Montagu, 76 km suidwes van Ladismith en min of meer ewe ver (45 km) deur die Tradouwpas van Swellendam en Heidelberg. In 2014 het die gemeente 49 doop- en 211 belydende lidmate gehad. In daardie jaar was die leraar ds. W.J. van Zyl. Die handelaarsfamilie Barry van Swellendam, wat so 'n belangrike rol in die ontwikkeling van die Overberg, Klein-Karoo en omstreke gespeel het, het die dorpie vroeg in die dekade ná 1880 as 'n handelspos en kerksentrum laat aanlê en dit genoem na hul stamvader in Suid-Afrika, Joseph Barry, die handelaar, boer, skeepseienaar en parlementslid. Dié gebied is vroeër deur die leraar van die NG gemeente Swellendam, gestig in 1798, en NG gemeente Montagu, gestig in 1854, bedien, maar op 8 September 1880 is oorgegaan tot die stigting van die NG gemeente Barrydale. (Die stigtingsjaar word egter tradisioneel aangedui as 1881.)


Andorra bestaan uit sewe gemeenskappe bekend as gemeentes ((ca) parròquies, enkelvoud – parròquia). Tot relatief onlangs was daar slegs ses gemeentes; die sewende, Escaldes-Engordany, is in 1978 gestig. Sommige gemeentes het verdere gebiedsindelings. Ordino, La Massana en Sant Julià de Lòria is onderverdeel in quarts (kwartiere), terwyl Canillo onderverdeel is in 10 veïnats (buurte). Dit stem meestal ooreen met dorpies, wat in al die gemeentes gevind kan word. Elke gemeente het sy eie verkose burgemeester wat ook die nominale hoof is in die plaaslike regering, bekend as 'n comú in Katalaans. * Hoofstad van Andorra Parroquia de la Massana, Comú de la Massana Geargiveer 14 Desember 2013 op Wayback Machine. (ca) en:ISO 3166-2:AD


Derry of Londonderry (amptelike naam) is die tweede grootste stad in Noord-Ierland (en die vierde grootste op die eiland Ierland) met 'n merendeels Rooms-Katolieke bevolking van 83 652 volgens die Sensus van 2012. Saam met die nabygeleë Letterkenny vorm Derry die ekonomiese middelpunt van Ierland se noordweste. Derry is aan die Foylerivier se monding in die Lough Foyle naby die grens met die graafskap Donegal in die Republiek van Ierland geleë, 'n gebied waarmee die stad eeue lank nou bande gehandhaaf het. Sint Colmcille (ook bekend as Sint Columba), 'n heilige uit Tír Chonaill (die historiese naam vir Donegal) word tradisioneel as stadstigter beskou wat volgens oorlewerings hier omstreeks 546 'n klooster gestig het. Derry staan vandag veral vir sy goed bewaarde stadsmuur bekend wat in die vroeë 17de eeu deur Londense handelmaatskappye opgerig is om die stad teen aanvalle deur Ierse hoofde te beskerm - van daar die bynaam "The Walled City". Derry se stadsmuur, die enigste volledig bewaarde in Ierland, loop oor 'n afstand van 1,5 km rondom die historiese middestad en dien tans as 'n unieke staproete met verskillende uitsigpunte.


Derick Minnie (gebore in Alberton, 29 Oktober 1986) is 'n Suid-Afrikaanse rugbyspeler wat vir die Goue Leeus in die Curriebeker en die Lions in Superrugby speel. Hy het in 2013 drie keer vir die Sharks oorsee uitgedraf, toe die Lions nie kon deelneem aan Superrugby nie. Hy speel op die flank-posisie. SA Rugby profiel Geargiveer 8 April 2013 op Wayback Machine Lions Profiel Geargiveer 17 Mei 2012 op Wayback Machine itsrugby.co.uk profiel "Sharks Touring Squad". Sharks (in Engels). 18 April 2013. Geargiveer vanaf die oorspronklike op 6 September 2019. Besoek op 18 April 2013.


Titanic II is 'n beplande passasierskip wat as namaaksel van die befaamde Olympic-klas-stoomskip RMS Titanic ontwerp is. Die projek is in April 2012 deur die Australiese miljardêr-sakeman Clive Palmer aangekondig. Titanic II sal die nuwe vlagskip van sy Blue Star Line-redery wees en na verwagting in 2022 van stapel loop, 110 jaar nadat die oorspronklike RMS Titanic op sy nooiensvaart gesink het. Titanic II se eerste vaart sal van Southampton, Engeland na New York wees en dus dieselfde roete volg as sy historiese voorloper. Clive Palmer sal die projek self befonds. Die hoofontwerper van die skip, wat van die nuutste beskikbare navigasietegnologie voorsien sal word, is Markku Kanerva. Titanic II sal deur die Finse maatskappy Deltamarin ontwerp en deur CSC Jinling, 'n Chinese skeepsbouwerf met sy hoofkwartier in Nanjing, gebou word. Die koste van die projek word op VSA-$200 miljoen beraam. Bruce Ismay, 'n nakomeling van die direkteur van die White Star Line-redery wat die oorspronklike Titanic laat bou het, het net soos 'n kleindogter van die Titanic-oorlewende Molly Brown aktief by die projek betrokke geraak.


Kazuya Yamamura (gebore 2 Desember 1989) is 'n Japannese sokkerspeler. Hy het slegs een keer vir die Japanse nasionale sokkerspan uitgedraf. "Japan - Kazuya Yamamura - Profile with news, career statistics and history". Soccerway.com. Geargiveer vanaf die oorspronklike op 8 Oktober 2017. Besoek op 15 Augustus 2018. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Akihiro Ienaga (gebore 13 Junie 1986) is 'n Japannese sokkerspeler. Hy het vir die Japanse nasionale sokkerspan uitgedraf. "長岡京サッカースポーツ少年団　団のあゆみ". Nagaokakyo SS (in Engels). 27 Junie 2011. Geargiveer vanaf die oorspronklike op 9 Julie 2019. Besoek op 27 Junie 2011. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Takuya Honda (gebore 17 April 1985) is 'n Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Diapsida, of die diapsides ("met twee boë"), is ’n groep tetrapodes wat sowat 300 miljoen jaar gelede tydens die Laat Karboon-periode twee gate aan die kant van hul skedel by die slape ontwikkel het. Dit het die hegting van groter, sterker kaakspiere moontlik gemaak en diapsides in staat gestel om hul mond groter oop te maak. Lewende diapsides is baie uiteenlopend en sluit in alle krokodille, akkedisse, slange, tuataras en voëls. Hoewel sommige terapsides óf een gat verloor het (akkedisse) óf albei (slange), of ’n heel ander skedel ontwikkel het (voëls), word hulle steeds as diapsides geklassifiseer vanweë hul stamboom. Minstens 7 925 spesies diapside-reptiele bestaan vandag in omgewings dwarsoor die aarde (byna 18 000 wanneer voëls ingesluit word). Hier onder is ’n kladogram volgens Bickelmann et al. en Reisz et al. wat die verwantskap tussen die grootste groepe diapsides wys. "Those diverse diapsids". Constanze Bickelmann, Johannes Müller and Robert R. Reisz (2009). "The enigmatic diapsid Acerosodontosaurus piveteaui (Reptilia: Neodiapsida) from the Upper Permian of Madagascar and the paraphyly of younginiform reptiles".


Laurence Kerr Olivier, baron Olivier (22 Mei 1907 – 11 Julie 1989) was ’n Britse akteur, regisseur en vervaardiger. Hy word algemeen beskou as een van die grootste akteurs van die 20ste eeu. Tydens sy loopbaan van ses dekades het Olivier baie rolle op die verhoog en die silwerdoek vertolk. Sy drie Shakespeare-rolprente as akteur-regisseur, Henry V (1944), Hamlet (1948) en Richard III (1955) word as ’n hoogtepunt in die rolprentwese beskou. Sy meer as 120 rolle op die verhoog sluit in Richard III, Macbeth, Romeo, Hamlet en Archie Rice in The Entertainer. Hy het in byna 60 rolprente verskyn, onder meer Wuthering Heights (1939) en Alfred Hitchcock se Rebecca (1940). Olivier het in 1974 as verhoogakteur uitgetree, maar sy rolprentwerk het voortgeduur tot die jaar voor sy dood in 1989. TV-produksies waarin hy opgetree het, sluit in Long Day's Journey into Night (1973), The Merchant of Venice (1973), Cat on a Hot Tin Roof (1976), Brideshead Revisited (1981) en King Lear (1983).


Die Helikopterboom (Gyrocarpus americanus) is 'n middelgroot tot groot, bladwisselende boom wat voorkom op dolomiet in die noorde van Namibië. In die Zambezivallei en Limpopovallei groei die boom in warm, droë, laagliggende bosveld. Die stam is gewoonlik regop en die bas is glad en grys tot wit van kleur. Die volksnaam is afgelei van twee vlerke aan die vrug wat soos die skroef van 'n helikopter in die rondte draai wanneer die vrug val. Vrugte Suikerbekkie in 'n helikopterboom Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1


In wiskunde is 'n kwosiënt die resultaat van 'n verdeling (deel). Die kwosiënt van twee heelgetalle is by gewone deling 'n rasionale getal. By heeltallige deling van hele getalle is die kwosiënt nogsteeds 'n heelgetal, naamlik die aantal kere wat de deler in die deeltal bevat is. Die kwosiënt van 12 en 4 is 3; het getal 12 heet hier die deeltal, 4 die deler. Die kwosiënt van 1,2 en 0,4 is ook 3. In 6 ÷ 3 = 2 is: 6 is die teller 3 is die deler of noemer 2 is die kwosiënt By heeltallige deling van 30 en 7 is die kwosiënt 4. Immers, 4 x 7 = 28 < 30, maar 5 x 7 = 35 > 30. 'n geheeltallige deling gaan nie altyd op nie, dat wil sê daar bly soms 'n res oor. Mens spreek ook van resdeling en vermeld eksplisiet de res. So is by resdeling van 30 en 7 die kwosiënt 4 met res 2, want 4 keer 7 is 28 en 30-28 is 2. Mens noteer: 30 : 7 = 4 res 2.


Die Stefan-Boltzmann-vergelyking gee die verwantskap tussen die helderheid L {\displaystyle L} van 'n voorwerp en die temperatuur T {\displaystyle T} daarvan: L   α   A T 4 {\displaystyle L\ \alpha \ AT^{4}} Dit word toegepas op 'n swart liggaam ('n geïdealiseerde voorwerp wat perfek ondeursigtig is en nie weerkaats nie) gee die waarde vir helderheid vir 'n swart liggaam: L = σ A T 4 {\displaystyle L=\sigma AT^{4}} Termiese straling is lig: hoe warmer 'n voorwerp is, hoe meer lig (of energie) straal dit uit. By temperature naby aan kamertemperatuur is die lig infrarooi wat onsigbaar is. Omdat lig dieselfde is as termiese straling, kan die vergelyking ook in terme van energie uitgedruk word: q = σ A T 4 {\displaystyle q=\sigma AT^{4}} Indien die temperatuur van die warm liggaam relatief naby aan die temperatuur van die omgewing is, dan moet die volgende formule gebruik word en dan moet emissiwiteit gewoonlik ook in berekening gebring word: q = ε σ A ( T w 4 − T k 4 ) {\displaystyle q=\varepsilon \sigma A(T_{w}^{4}-T_{k}^{4})}


Die Wollerige baakhout (Greyia radlkoferi) is 'n boom wat voorkom aan woudrande, in klowe en langs stroomoewers in die Lebomboberge en die noordelike Drakensberge. Dit is inheems aan Suid-Afrika en is op die SANBI-rooilys as 'veilig' (LC) gelys. Die onderkant van die blaar is met digte hare bedek wat dit kenmerkend geelwit van kleur maak. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 "SANBI-rooilys" (in Engels). Geargiveer vanaf die oorspronklike op 14 Februarie 2020. Hierdie artikel is ’n saadjie. Voel vry om Wikipedia te help deur dit uit te brei.


Die keibaakhout (Greyia flanaganii) is eerder 'n struik as 'n klein boom wat veral op die heuwels en in klipperige valleie rondom Grahamstad voorkom. Die wetenskaplike naam gedenk Henry George Flanagan (1861–1919), 'n boer en botanis van Komga in the Oos-Kaap. Die spesie is endemies aan Suid-Afrika en is op die SANBI-rooilys as 'skaars' (RARE) gelys. Dit kom gewoonlik as indiwidue voor, verspreid in die Oos-Kaap tussen Queenstown en Komga. Daar is minder as 10 subpopulasies bekend, maar dit word nie bedreig nie. Die onderkant van die blare is met digte hare bedek nes die wollerige baakhout, maar die blaarbasisse is minder gelob. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 "SANBI-rooilys" (in Engels). Geargiveer vanaf die oorspronklike op 29 Maart 2019. Wikimedia Commons het meer media in die kategorie Keibaakhout.


Die Asselium is ’n chronostratigrafiese etage sowel as ’n geologiese tydsnede in onderskeidelik die sisteem en periode Perm (epog/serie Sisuralium). Dit verwys dus na ’n tydperk sowel as die gesteentes wat in dié tydperk gevorm het. Die Asselium was van sowat 298,9 tot 295,5 miljoen jaar gelede. Dit is voorafgegaan deur die Gzhelium, die laaste etage/tydsnede van die Karboon, en gevolg deur die Sakmarium. Die etage is genoem na die rivier Assel in die Oeralgebergte in Kazachstan. Die tipeligging van die basis van die Asselium is in die dal van die Aidaralasj naby die stad Aqtöbe in dié land. Die basis word gedefinieer deur die eerste voorkoms van die Conodonta Streptognathodus isolatus en die bokant van die etage deur die eerste voorkoms van die Conodonta Streptognathodus postfusus. Gradstein et al. (2012) Davydov et al. (1998) (en) Davydov, V.I.; Glenister, B.F.; Spinosa, C.; Ritter, S.M.; Chernykh, V.V.; Wardlaw, B.R. & Snyder, W.S.; 1998: Proposal of Aidaralash as Global Stratotype Section and Point (GSSP) for base of the Permian System, in: Episodes 21(1), p.


Die Kungurium is ’n chronostratigrafiese etage sowel as ’n geologiese tydsnede in onderskeidelik die sisteem en periode Perm (epog/serie Sisuralium). Dit verwys dus na ’n tydperk sowel as die gesteentes wat in dié tydperk gevorm het. Die etage/tydsnede was van sowat 283,5 tot 272,3 miljoen jaar gelede. Dit is voorafgegaan deur die Artinskium en gevolg deur die Roadium. Die Kungurium is genoem na die Russiese stad Koengoer, suid van die stad Perm. Die basis van die etage word gedefinieer deur die eerste voorkoms van die Conodonta Neostreptognathus pnevi en Neostreptognathus exculptus, en die bokant deur die eerste voorkoms van die Conodonta Jinogondolella nanginkensis. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Die NG gemeente Williston, met sy middelpunt op die gelyknamige dorp, is 'n gemeente van die Nederduitse Gereformeerde Kerk in die provinsie Noord-Kaap en in die Sinode van Noord-Kaapland. Wat vandag die dorp Williston is, kan sy oorsprong terugvoer tot 1768 toe Johan Abraham Nel en sy gesin hulle kom vestig het aan 'n fontein naby die Sakrivier. Om die geboorte van sy tweede seun te gedenk het Nel 'n amandelboom geplant. Die plek het tot 1883 as Amandelboom bekendgestaan toe die naam verander is ter ere van kol. H. Willis, die Britse koloniale sekretaris aan die Kaap. Nes byvoorbeeld die NG gemeente De Aar, is die NG gemeente Amandelboom, soos dit tot in die vyftigerjare van die vorige eeu bekendgestaan het, een van net enkele gemeentes wat uit die plaaslike sendinggemeente gebore is, pleks van andersom. Die sendinggemeente Williston het ontstaan toe die Rynse Kerkgenootskap hier begin werk het onder die "bastards", wat gewoon het op die plaas Amandelboom aan die Sakrivier. Eerww. J.H. Lutz en Reinecke was die eerste sendelinge wat hier gearbei het.


Die Kaapse vuurvinkie (Lagonosticta rubricata) is 'n algemene standvoël van ruigtes in boomveld, savanne en rivierstruikgewas. Die voël is 11 cm groot en weeg 8 - 13 gram. Die voël is die broeigasheer vir die Gewone blouvinkie. In Engels staan die voël bekend as die African Firefinch. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Lagonosticta rubricata". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


William Henry Ford (1868, Australië – 1921, Suid-Afrika) was ’n Suid-Afrikaanse argitek en ontwerper van Australiese herkoms wat verantwoordelik was vir van die mooiste kerkgeboue van die Nederduitse Gereformeerde Kerk in Suid-Afrika. Ford was die seun van Frederick en Charlotte Ford. Hy het sy opvoeding ontvang aan die Scotch College en die Universiteit van Victoria. Hy word in rekords vermeld as in praktyk in Coolgardie, Wes-Australië in 1897. In 1898 het hy 'n vennootskap gevorm met Edwin Summerhayes (1868–1944). Hy het 'n ruk in Claremont gewoon terwyl hy en Summerhayes aan die reusagtige Coolgardie Exhibition Building gewerk en ander geboue in die Australiese goudveld ontwerp het. 'n Brand het die tentoonstellingsgebou op 25 Julie 1929 in puin gelê nadat dit geruime tyd leeg gestaan en vervalle geraak het. Coolgardie was in die dae toe Ford daar gewoon het, Wes-Australië se derde grootste nedersetting met 60 winkels, 26 hotels, vier klubs, drie brouery, sewe koerante, ses banke, twee aandelebeurse, 25 aandelemakelaars, vier skole, twee teaters, talle aanbiddingsplekke en 'n perderesiesbaan.


'n Portier is iemand wat die ingang van 'n gebou of terrein bewaak en die deur vir in- en uitgaande besoekers oophou. Die woord is afgelei van "poort" (deurgang), daarom word 'n portier ook soms 'n poortwagter of deurwagter genoem. Portiers het oorspronklik die poorte van kloosters, paleise of ander groot geboue oopgemaak en gesluit. Vandag word portiers veral voor prestige hotelle en kantoorgeboue aangetref. Hulle help ook soms om inligting aan gaste te verskaf, bagasie rond te karwei of vervoer te organiseer (teksies se roep). Portiers word ook soms ingespan om die veiligheid van besoekers by kroeë en ander vermaaklikheisplekke te verseker en toegangsbeheer toe te pas. Hierdie artikel is ’n saadjie. Voel vry om Wikipedia te help deur dit uit te brei.


Nyasasaurus ("Njassameer-akkedis") is ’n uitgestorwe genus Dinosauriformes-reptiele uit die Middel-Trias in Tanzanië en kan die vroegste bekende dinosourus wees. Die tipe-spesie, N. parringtoni, is in 1956 vir die eerste keer beskryf in ’n doktoraat van die Engelse paleontoloog Alan J. Charig, maar dit is eers in 2013 amptelik beskryf. Die vorige oudste rekord van ’n dinosourus was uit die Karnium-tydsnede, sowat 231,4 miljoen jaar gelede. Nyasasaurus is ontdek in ’n formasie wat uit die Anisium-tydsnede dateer, wat beteken dit het sowat 16 miljoen jaar voor ander vroeë dinosourusse geleef. Die tipe-spesie, NHMUK R6856, is ’n gedeeltelike skelet van ’n individu wat na raming sowat 2-3 meter lank was. Dit bestaan uit ’n regter-boarmbeen en ses werwels. Nog ’n fossiel, SAM-PK-K10654, bestaan uit drie nek- en twee ander werwels. Omdat die beendere onvolledig is, is dit moeilik om Nyasasaurus te klassifiseer. Dit kan met sekerheid in Archosauria geplaas word (die groep reptiele wat moderne voëls en krokodille insluit), asook in Dinosauriformes (die groep wat voëls, nie-vlieënde dinosourusse en verskeie nie-dinosourus-groepe uit die Trias insluit).


Waterloo (uitgespreek [watəʀˈloː], Waals: Waterlô) is 'n dorp en munisipaliteit in België. Dit is in die gewes Wallonië in die provinsie Waals-Brabant geleë. Die munisipaliteit het 'n bevolking van 29 731 (2011-sensus) en beslaan 'n oppervlak van 21,03 km². Die Slag by Waterloo het op Sondag, 18 Junie 1815 naby Waterloo plaasgevind. Tydens die slag is die Franse Ryk onder Napoleon Bonaparte deur die Pruisiese en die Anglo-geallieerde leërs verslaan. Die nederlaag bring 'n einde aan Napoleon se heerskappy as die Franse keiser. Na die slag het Napoleon aan die Britte oorgegee en is hy na die eiland Sint Helena verban, waar hy in 1821 oorlede is. Die slagveld is vandag in België, sowat agt myl (12 km) suidoos van Brussel, en sowat 'n kilometer (1,6 km) van die munisipaliteit van Waterloo. Besoekersentrum Leeu van Waterloo (Frans: Butte du Lion) (in die aangrensende munisipaliteit, Eigenbrakel) Panorama oor die slagveld Wasbeeld-museum Wellington-museum Sint-Jozefkerk, gebou in 1855; met gedenkplate ter herinnering aan die Slag van Waterloo.


Die Rooirugstreepkoppie (Emberiza flaviventris) is 'n algemene standvoël in boomveld en vogtige savanne. Die voël is 15 cm groot en weeg 15 tot 22 gram. In Engels staan die voël as die Golden-breasted bunting bekend. Daar is drie subspesies: E. f. flaviventris, kom van die Kaapprovinsie tot suidelike Soedan voor. E. f. flavigaster kom in 'n smal strook oor die rant van die Sahara voor. E. f. princeps kom in suidelike Angola en Namibië voor. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Emberiza flaviventris". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Emberiza is 'n genus van voëls wat aan die orde van sangvoëls (Passeriformes) en die familie Emberizidae behoort. Emberiza affinis Emberiza alcoveri Emberiza aureola Emberiza bruniceps Emberiza buchanani Emberiza cabanisi - Geelstreepkoppie Emberiza caesia Emberiza calandra Emberiza capensis - Rooivlerkstreepkoppie Emberiza chrysophrys Emberiza cia Emberiza cioides Emberiza cineracea Emberiza cirlus Emberiza citrinella Emberiza elegans Emberiza flaviventris - Rooirugstreepkoppie Emberiza fucata Emberiza godlewskii Emberiza hortulana Emberiza impetuani - Vaalstreepkoppie Emberiza jankowskii Emberiza koslowi Emberiza leucocephalos Emberiza melanocephala Emberiza pallasi Emberiza poliopleura Emberiza pusilla Emberiza rustica Emberiza rutila Emberiza sahari Emberiza schoeniclus Emberiza socotrana Emberiza spodocephala Emberiza stewarti Emberiza striolata Emberiza sulphurata Emberiza tahapisi - Klipstreepkoppie Emberiza tristrami Emberiza variabilis Emberiza vincenti Emberiza yessoensis Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Hierdie artikel is ’n saadjie. Voel vry om Wikipedia te help deur dit uit te brei.


GeoSpy is 'n buitemuurse aktiwiteit, wat geografiese plekke en kaarte met fotografie in ‘n ligging-gebaseerde speletjie kombineer. 'n Kamera en 'n mobiele GPS-toestel word benodig om die spel te speel. Daar is verskeie doelwitte in die spel, maar die primêre een is om voorwerpe te vind en te skep deur fotos van die voorwerpe te neem en dit op die spel se webtuiste te laai. Om ‘n voorwerp te skep vereis dat die deelnemer ‘n volledige kennis oor die plek of die voorwerp het, asook die GPS koördinate en fotos van die voorwerp wat deur die deelnemer geneem is. Net so kan deelneemers bestaande voorwerpe verkry deur dit te besoek en ‘n foto daarvan te neem wat dan op die spel se webblad opgelaai word as bewys dat die deelnemer dit besoek het. Die voorwerpe word in verskillende kategorieë verdeel naamlik Siviele, Histories & Godsdienstige, Natuurlike, Tegniese en Militêre voorwerpe wat verdere sub-kategorieë het soos hospitale, museums, fabrieke, gedenktekens, ens. Deelnemers in die spel word spioene genoem. Geocaching "www.planettechnews.com". www.planettechnews.com. Besoek op 20 Junie 2014.


Wonderboom-natuurreservaat is geleë in die noordelike deel van Pretoria, weerskante van die Magaliesberg. Hierdie reservaat van 200 ha is bekend vir sy reuse Ficus salicifolia, 'n wonderboomvy bekend as die "Wonderboom". Op 28 Desember 1949 het die stadsraad van Pretoria ‘n terrein rondom die boom en op beide oewers van die Apiesrivier tot natuurreservaat verklaar. Ook die bouval van Fort Wonderboom, ‘n oorblyfsel uit die Tweede Vryheidsoorlog, lê in die park. Argeoloë het oorblyfsels uit die Yster- en Steentydperke rondom die boom opgegrawe. Die Wonderboom in die Wonderboom-natuurreservaat is ‘n nasionale gedenkwaardigheid. Hierdie beroemde wildevyeboom, Ficus salicifolia, is minstens 700 jaar oud en groei op die noordelike helling van die Wonderboomrif, ‘n uitloper van die Magaliesberge. Waar die takke die vrugbare grond geraak het, het nuwe dogterstamme ontwikkel. Hierdie proses is voortgesit sodat daar nou 13 duidelike stamme oor 1,5 ha staan. Die takke sprei uit oor ‘n gebied met ‘n deursnee van 50 m. Die moederstam is 4 m in omtrek en meer as 20 m hoog. Afgesien van sy besondere hoogte vir ‘n wildevyeboom, sorg die manier waarop die boom hom voortplant vir ‘n unieke natuurverskynsel.


Panenteïsme (“Pan” = Alles, “en” = in, “teïsme” = God) glo dat God in alles is en alles is in god. God is meer as alles, dus god is transendent (bo-sinnelik; wat die grense van die ervaring oorskry; onkenbaar; onvatbaar) en tog is alles in god, dus immanent (inwonend, byblywend, aanklewend, nie transendent nie); god is hier en is tog meer as alles. “Die aarde versorg my as 'n herder” pas ook by hierdie siening. Dit lyk na 'n tipe kompromie tussen teïsme en panteïsme, maar baie nader aan laasgenoemde as eersgenoemde. In teenstelling met panteïsme beteken panenteïsme nie dat die heelal sinoniem is met God nie. In plaas daarvan aanvaar die panenteïsme dat God meer is as die heelal: God is beide transendent en immanent. In baie teologiese vorme word God dus gesien as die skepping, die universele moraliteit en die skepper daarvan. Die Duitse filosoof Karl Krause (1781-1832) het die term in 1828 bekendgestel.


Bromvoëls (Bucorvidae) is 'n familie van voëls wat aan die orde Coraciiformes behoort. Die familie is monotipies en bestaan uit slegs een genus, Bucorvus, wat twee spesies bevat: die Suidelike en Noordelike bromvoëls. Hierdie familie is nou verwant aan die familie van neushoringvoëls (Bucerotidae) waaraan die bromvoëls vroeër behoort het. Hulle gedrag verskil egter grotendeels van neushoringvoëls. Bromvoëls lewe hoofsaaklik op die grond en het 'n lang kruis-klank. Hulle soek kos in oop landskappe, terwyl neushoringvoëls hoofsaaklik bosvoëls is. Die genus bestaan uit twee spesies: Bucorvus leadbeateri (Bromvoël of Suidelike bromvoël) Bucorvus abyssinicus (Noordelike bromvoël) Die twee spesies van bromvoëls lyk baie na mekaar en is omtrent ewe groot. 'n Opvallende verskil is die "horing" op die bo-snawel. Die noordelike bromvoël het 'n buisvormige, hol en afgeknotte "horing", terwyl die suidelike bromvoël s'n glad en geleidelik afloop. Suidelike bromvoël met sy gladde "horing" Noordelike bromvoël met afgeknotte "horing" Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2010).


Die Sesmylspruit is 'n rivier in Gauteng, Suid-Afrika. Die spruit ontstaan as die Rietvleirivier oos van Kempton Park en vloei noordwaarts deur 'n aantal vleilande tot in die Rietvleidam. By die uitloop van die Rietvleidam word dit die Sesmylspruit genoem. Van daar af vloei dit weswaarts tot waar dit by die Olifantspruit aansluit, suid van Irene. Van hierdie punt af word dit die Hennopsrivier genoem. Die gedeelte van die Hennopsrivier wat deur Centurion vloei was ook voorheen bekend as die Sesmylspruit. Die destydse Verwoerdburgse stadsraad het besluit dat die rivier in sy munisipale gebied net as die Hennopsrivier bekend sal staan. Pretoria se stadsraad was sterk gekant teen enige verandering aan die naam Sesmylspruit omdat dit belangrike historiese waarde vir die stad het. Pretoriana, no. 69/70, Aug 1972, SIX MILE SPRUIT Bl. 4 Genootskap Oud-Pretoria, Besoek op 25 Junie 2014. Braid, Samantha, and Ryan Nawn "INTEGRATED WATER RESOURCES MANAGEMENT AND CO-OPERATIVE GOVERNANCE: A PROPOSED STRATEGY FORWARD. Pg 29 & 47" (PDF). Besoek op 25 Junie 2014. Braid, Samantha, and Ryan Nawn "INTEGRATED WATER RESOURCES MANAGEMENT AND CO-OPERATIVE GOVERNANCE: A PROPOSED STRATEGY FORWARD.


Televisie in Nieu-Seeland is in 1960 ingevoer toe die eerste programme enkele aande per week as plaaslike programme in Auckland uitgesaai is. In die volgende twee jaar is plaaslike programme ook in drie ander groot stede - Wellington, Christchurch en Dunedin - gebeeldsaai. Die Uitsaaiwet van 1976 het vir die eerste keer voorsiening vir die lisensiëring van privaat radio- en televisiestasies gemaak. Digitale televisie word in Nieu-Seeland tans deur middel van satelliet, kabel en terrestriële transmissie uitgesaai. Landswye satellietdienste word deur Freeview en Sky aangebied, terwyl terrestriële DVB-T-programme in digbevolkte stedelike gebiede deur Freeview en Igloo gebeeldsaai word. Vodafone se kabeltelevisie-netwerk dek Auckland, Wellington, Christchurch, Whangarei, Palmerston North en Dunedin met ultrasnelle breëband (UFB) per koperkabel of optiese vesel. Matthew Wright: Bateman Illustrated History of New Zealand. Kindle e-boek. Auckland: David Bateman Ltd 2013, pos. 7221 Geskiedenis van televisie in Nieu-Seeland Geargiveer 17 Julie 2012 op Wayback Machine (en)


Die Piramide van Djoser, of die Trappiramide (Antieke Egipties: kbhw-ntrw) is ’n piramide by Saqqara, Egipte, noordwes van die stad Memphis. Dit is in die 27ste eeu v.C. gebou as die graf van farao Djoser deur Imhotep, onder meer sy raadgewer en argitek. Dit is die sentrale konstruksie van ’n groot begrafniskompleks en word omring deur seremoniële strukture en versierings. Hierdie eerste Egiptiese piramide bestaan uit ses mastabas wat bo-op mekaar gebou is en al hoe kleiner word na bo. Dit was aanvanklik 62 m hoog met ’n basis van 109 x 125 m, en was afgewerk in blink, wit kalksteen. Die sogenaamde Trappiramide word beskou as die eerste grootskaalse steenkonstruksie ter wêreld. Djoser was die eerste farao en stigter van die 3de Dinastie (omstreeks 2667 tot 2648 v.C.) van die Ou Ryk van Egipte. Hy is veral bekend vir sy groot piramide, wat die Saqqara-landskap oorheers. In sy grafkelder word hy by sy Horusnaam, Netjerichet, genoem; Djoser is ’n naam wat duisende jare later tydens die Nuwe Ryk aan hom gegee is.


Rantsoenering in logistiek beteken die beheer van die verspreiding of verdeling van skaars hulpbronne, goedere, of dienste onder die bevolking op verspreide gebiede. Rantsoenering beheer die grootte van die rantsoen, byvoorbeeld die groote van n houer, wat 'n persoon se aandeel van die hulpbronne wat versprei word op 'n bepaalde dag of op 'n spesifieke tyd bepaal. In ekonomie is rantsoenering 'n kunsmatige beperking van die aanvraag. Dit word gedoen prys te hou onder die ewewig (mark-skoonmaak) prys bepaal deur die proses van vraag en aanbod in 'n onbelemmerde mark. So kan rantsoenering aanvullend tot prysbeheer gebruik word. 'n Voorbeeld van rantsoenering as gevolg van stygende pryse was die rantsoenering van petrol tydens die wêreldwye 1973-energiekrisis, petrol tenk grootte beperkings en toename in die aantal petrol stasies . Hoë pryse, veral in die geval van noodsaaklikhede, is ongewens by diegene wat dit nie kan bekostig nie. Tradisionele ekonome glo egter dat hoër pryse die vermorsing van skaars hulpbronne verminder, terwyl dit ook as aansporing dien vir die verskaffer om meer te herversprei en ook te produseer.


Die Reynoldsgetal is 'n dimensielose getal wat 'n aanduiding van turbulensie is. Waar: ρ {\displaystyle \rho } = digtheid in kg/m3 u {\displaystyle u} = snelheid van die vloeier in die pyp in [m/s] d {\displaystyle d} = binnediameter van die pyp in meter [m] μ {\displaystyle \mu } = dinamiese viskositeit in [Pa.s] of [N.s/m2] of [kg/(ms)]. Die viskosteit van water by 21 °C is 1 cP of 0.001 Pa.s In terme van eenheidsimbole: k g m 3 ⋅ m s × m k g m ⋅ s = k g m 3 ⋅ m s × m 1 × m ⋅ s k g = 1 {\displaystyle {\frac {{\frac {kg}{m^{3}}}\cdot {\frac {m}{s}}\times m}{\frac {kg}{m\cdot s}}}={\frac {kg}{m^{3}}}\cdot {\frac {m}{s}}\times {\frac {m}{1}}\times {\frac {m\cdot s}{kg}}=1} Colebrookvergelyking Pypvloei (en) Die Reynoldsgetal op sixtysymbols.com Hierdie artikel is ’n saadjie.


Die massa-energieverband is ’n verband tussen die natuurkundige groothede massa en energie wat in 1905 deur Albert Einstein afgelei is uit sy spesiale relatiwiteitsteorie. Die formule wat dié verband weergee, E = mc2, is die bekendste formule uit die relatiwiteitsteorie. Op 26 September 1905 het Einstein sy spesiale relatiwiteitsteorie in die Duitse tydskrif Annalen der Physik gepubliseer. Op 21 November het die tydskrif nog ’n artikel deur hom geplaas. Die opskrif was "Is die traagheid van ’n liggaam afhanklik van sy energie-inhoud?" Einstein se antwoord op dié vraag was "ja". ’n Liggaam wat energie opneem, deur byvoorbeeld lig te absorbeer, kry ’n groter traagheid (massa): dit word moeiliker versnel. Die toename van die massa Δm hang saaam met die opgenome energie ΔE volgens die verband ΔE = Δm • c2. Hierin is c die ligsnelheid (299 792 458 m/s). Hierdie verband het betrekking op ’n "toename" van energie en massa. Later het Einstein verder gegaan en veronderstel dat die "hele" massa van ’n liggaam ’n uiting is van inwendige energie.


Die relatiewe digtheid (soms: spesifieke graviteit, van Engels: "specific gravity") of SG is die verhouding van die digtheid van 'n stof tot die digtheid van 'n verwysingstof. Skynbare relatiewe digtheid is die verhouding van die gewig van 'n volume van die stof tot die gewig van 'n gelyke volume van die verwysingstof. Die verwysingstof is byna altyd water vir vloeistowwe en droë lug vir gasse. Temperatuur en druk moet gespesifiseer word vir beide die monster en die verwysing. Druk is byna altyd 1 atm wat gelyk is aan 101.325 kPa. Temperature vir beide monster en verwysing wissel van bedryf tot bedryf. Vir vloeistowwe word die SG soos volg gedefinieer: S G = ρ b e d r y f s k o n d i s i e s ρ w a t e r , 4 ∘ C = ρ 1000 {\displaystyle SG={\frac {\rho _{bedryfskondisies}}{\rho _{water,4^{\circ }C}}}={\frac {\rho }{1000}}} Relatiewe digtheid is dimensieloos.


Die Kaapstad-Tripoli-Grootpad is die Trans-Afrika hoofweg drie in die transkontinentale padnetwerk wat ontwikkel is deur Ekonomiese Kommissie van die Verenigde Nasies vir Afrika (UNECA), die Ontwikkelingsbank van Afrika en die Afrika-unie. Die roete het 'n lengte van 10 808 km (6716 myl), het die langste vermiste skakels en vereis die meeste nuwe padkonstruksiewerk. Suid-Afrika was nie oorspronklik by die roete ingesluit wat vir die eerste keer in die apartheidsera beplan is nie, maar daar word nou erken dat dit sal voortgaan tot in Kaapstad. Daar kan nog steeds na verwys word in dokumente as die Tripoli-Windhoek-hoofweg.


Johan Nordahl Brun Grieg (* 1 November 1902 in Bergen, Noorweë; † 2 Desember 1943 in Kleinmachnow naby Berlyn) was 'n Noorse skrywer en joernalis. Grieg het sy veelsydige loopbaan as seeman en soldaat begin. Later was hy werksaam as joernalis in China en Spanje, skrywer, regisseur en redakteur van 'n tydskrif. Ná 'n verblyf in die Sowjetunie het hy as oortuigde linkse na die weste teruggekeer en in die 1930's, as Noorse patrioot, aktief opgetree teen fascisme. In 1943 was hy oorlogsverslaggewer gedurende die geallieerde lugaanvalle op Nazi-Duitsland toe die Britse Avro Lancaster-bomwerper, waarin hy gevlieg het, naby Berlyn afgeskiet is.


Hildegard van Bingen (* 1098 in Bermersheim vor der Höhe (die plek van haar doopkerk) of in Niederhosenbach (indertyd die woonplek van haar vader Hildebrecht von Hosenbach); † 17 September 1179 in die klooster Rupertsberg naby Bingen am Rhein) was 'n Benediktynse non, digteres en 'n beduidende universele geleerde van haar tyd. Sy word in die Rooms-Katolieke Kerk as heilige en kerklerares vereer. Sy word ook in die Anglikaanse en Evangelies-Lutherse Kerk met gedenkdae onthou. Hildegard van Bingen word as die eerste verteenwoordiger van die Christelike Duitse mistiek in die middeleeue beskou. Sy het in haar werke godsdienstige, geneeskundige, musikale, etiese en kosmologiese onderwerpe behandel. Vir baie hoogstaande persoonlikhede was sy 'n gewaardeerde raadgewer. Sy het jare lank 'n omvangryke briefwisseling met baie gevoer wat grotendeels oorgelewer is en waarin sy dikwels hooggeplaastes en magtiges vermaan. Daarnaas het verslae oor haar uitgebreide reise as sielsorger en haar openbare predikwerk bewaar gebly. Hildegard van BIngen is op 7 Oktober 2012 deur pous Benedictus XVI amptelik benoem as kerklerares (Doctor Ecclesiae universalis) en haar verering uitgebrei tot die wêreldkerk. Haar relieke word in die parogiekerk te Eibingen bewaar.


Die nonuispasser is 'n instrument wat gebruik word om die binne- en buite-middellyn van pype en stawe te meet. Die noniusstelsel bestaan uit 'n vaste en bewegende (nonius-) skaal. Die noniusskaal is effens kleiner as elke indeling op die vaste skaal. Die verskil tussen die twee skale se indelinglengtes stel 'n mens daartoe in staat om die metings so klein soos 'n honderdste van 'n millimeter met behulp van die noniusskuifpasser te lees. Wikimedia Commons het meer media in die kategorie Noniuspasser. Hierdie artikel is ’n saadjie. Voel vry om Wikipedia te help deur dit uit te brei.


Die Familie is 'n groep persone waarmee mens direk of indirek deur middel van een of meer ouer-kind-verhouding verbind is. Verwantskap berus in beginsel op biologiese verhoudings tussen individue en groepe. Dit is egter meer as 'n netwerk van genetiese verhoudings tussen mense, dit is hoofsaaklik 'n kulturele en nie 'n biologiese verskynsel nie. Die kultuur waaruit ons begrip van familie ontstaan het, stam van die Romeinse tydperk af. Definisie: Genealogie is 'n veld wat daarop gemik is om familie-afstammelinge op te spoor deur die geskiedenis. Almal het ouers; dit is eerstegraadse familie. Die ander kinders van die ouers is sy broers en susters. Dit is tweedegraadse familie. Die ouers van die ouers is sy grootouers, of oupa's en ouma's. Die grootouers word ook as tweedegraadse familie beskou. Die ander kinders van sy grootouers is sy ooms (manlik) en tannies (vroulik). Dit is derdegraadse familie, omdat daar drie stappe tussenin is: kind → ouer → grootouer → oom of tante. Diegene wie met sy ooms en tannies getroud is, vorm aangetroude familie.


Mpumalanga is 'n dorp in KwaZulu-Natal in Suid-Afrika. Die dorp is ongeveer 40 km wes van Durban langs die N2 nasionale pad geleë. Die naam beteken sonsopkoms in Zoeloe (letterlik die son kom uit). Lys van dorpe in Suid-Afrika "Hoofplek Mpumalanga". Sensus 2011. (en) "Dictionary of Southern African Place Names (Public Domain)". Human Science Research Council. p. 320. Hierdie artikel is ’n saadjie. Voel vry om Wikipedia te help deur dit uit te brei.


Hoërskool Oosterlig is ’n publieke Afrikaans-medium skool wat in Boksburg (in die Oos-Rand) geleë is. Skool se amptelike webtuiste Hierdie artikel is ’n saadjie. Voel vry om Wikipedia te help deur dit uit te brei.


Teenpous Benedictus X gebore as Giovanni Mincio was 'n teenpous van die Rooms-Katolieke Kerk aangestel deur die Tusculum-familie in die periode 1058–1059. Giovanni Mincio is die seun van Graaf Guido (of Wido) van Tusculum en 'n broer van Pous Benedictus IX. Hy is aangestel as kardinaal-biskop van Velletri, deur Pous Leo IX in 1050. Na die dood van Pous Stefanus IX op 29 Maart 1058 word Giovanni deur sy magtige ooms Gregorio di Tusculum, Gerardo di Galeria en Ottaviano Crescenzio di Monticelli teen sy sin tot nuwe pous benoem op 5 April 1058. Verskeie kardinale het die benoeming ongeldig verklaar, maar moes uit Rome vlug. Hildebrand van Sovana (later Pous Gregorius VII was ook 'n fel teenstander van die pouskeuse en kry die steun van die hertog van Lotharinge-Toskane en keiserin Agnes. Op Hildebrand se voorspraak word Gerard van Boergondië verkies as Pous Nicolaas II op 6 Desember 1058. Nadat Nicolaas Benedictus afgeset en geëkskommunikeer het met die hulp van die sinode van Sutri in Januarie 1059, word Benedictus deur Nicolaas se aanhangers uit Rome verdryf.


Giant's Castle is 'n bergpiek in die Noordelike Drakensberge van KwaZulu-Natal, Suid-Afrika. Giants Castle bied besoekers aan die streke stapgeleenthede met 'n besonderse panoramiese uitsig. Die natuurreservaat bied afgeleë akkommodasie, Boesmanrotskuns met maklike toegang vir almal, en die beste basis om 'n Drakensberg-stapervaring vanaf te begin. Die gebied is een van Suid-Afrika se avontuurgebiede, en speel gasheer vir die reuse-uitdaging bergfiets marathon in April elke jaar. Giant's Castle lê aan die suidelike punt van die sentrale Drakensberg en kry sy naam van die omtrek van die berge en platorand wat kombineer om soos die profiel van 'n slapende reus te lyk. Dit is in wese 'n grasplato wat onder die diep dale van hierdie deel van die Drakensberg nestel. Giants Castle Wildreservaat word beskou as die tuiste van die eland sowel as die baardaasvoël. Nog 'n Giants Castle hoogtepunt is die wonderlike Boesmanrotskuns by die hoofgrotte wat maklik is om te vind en goed aangebied is. Voorheen was die bekende Lammergeiersteek oop vir besoekers om die baardaasvoëls en ander bedreigde voëlspesies te aanskou. Hierdie fasiliteit het sedertdien verval.


Sir Alfred Joseph Hitchcock KBE (13 Augustus 1899 tot 29 April 1980) was ’n Britse rolprentregisseur en -vervaardiger. Hy is dikwels "die Meester van Spanning" genoem en het baie tegnieke ontwikkel in die spanning- en rillergenres. Ná ’n suksesvolle loopbaan in Brittanje in stil- en vroeë praatrolprente, het hy in 1939 Hollywood toe getrek. Hy het in 1955 ’n Amerikaanse burger geword. In sy loopbaan van langer as ’n halfeeu het Hitchcock sy eie regisseurstyl ontwikkel. Hy het ’n kamerategniek geskep wat so beweeg dat dit lyk of dit die akteur se blik volg en so het hy die gehoor in staat gestel om ’n soort voyeurisme te beleef. Hy het skote geraam om angstigheid, vrees of empatie te verhoog en het geïnnoveerde regisseurstegnieke gebruik. Sy prente het dikwels mense uitgebeeld wat voor die gereg vlug en baie van die vroulike karakters was blondines. Sy rolprente het dikwels uitbeeldings van geweld, moord en misdaad en ’n onverwagte einde gehad. Van hulle het ook temas ontleen aan psigoanalise en het sterk seksuele ondertone gehad. Danksy sy kameerolle in baie van sy rolprente het Hitchcock ’n kultuurikoon geword.


Die Groot Piramide van Giza (ook bekend as die Groot Piramide van Cheops) is die oudste en grootste van die drie piramides in die Dodeakker van Giza wat grens aan die stad El Giza, Egipte. Dit is een van die oudste van die Sewe Wonders van die Antieke Wêreld en die enigste een wat redelik ongeskonde behoue gebly het. Na aanleiding van ’n inskrywing in ’n kamer wat die werkspan noem en ’n verwysing bevat na die vierde dinastie van farao Cheops, glo Egiptoloë die piramide is oor ’n tydperk van 10 tot 20 jaar as ’n graftombe gebou, tot omstreeks 2560 v.C. Dit was aanvanklik 146,5 m hoog en was 3 800 jaar lank die hoogste mensgemaakte struktuur in die wêreld. Daar was al verskeie wetenskaplike en alternatiewe teorieë oor die boutegnieke van die piramide. In die meeste word aanvaar dat groot klippe van ’n steengroef af gebring en opgelig is tot op die regte plek. Daar is drie bekende kamers in die Groot Piramide. Die laagste kamer is in ’n rotsbodem uitgekap en die res is bo-op gebou.


Johannes (Hans) van Oort (* 4 September 1949) is Professor in Patristiek en Gnostiese Studies aan die Radboud Universiteit, Nijmegen, en aan die Universiteit van Pretoria, Suid-Afrika. Hy is veral bekend vir sy spesialiteit in die bestudering van die Kerkvader Augustinus, die gnostiese wêreldgodsdiens van Mani (Manigeïsme), en die Evangelie van Judas. In 2006 tree hy vir National Geographic as aanbieder van ’n program vir die Nederlands-sprekende wêreld op wat handel oor die ontdekking van hierdie gnostiese “evangelie.” Van Oort studeer Latyn en Grieks, en daarna Teologie, aan die Universiteit van Utrecht. Hier promoveer hy ook met hoogste lof vir sy tesis “Jeruzalem en Babylon: Een onderzoek van Augustinus’ De stad van God en de bronnen van zijn leer van de twee steden (rijken)” (1986), waarvan in 1995 ’n vierde Nederlandse uitgawe die lig sien. Die Engelse weergawe verskyn in 1991 as Jerusalem and Babylon: A Study of Augustine’s City of God and the Sources of his Doctrine of the Two Cities, en is in 2013 as sagteband weergawe herdruk deur Brill Academic Publishers, Leiden-Boston.


Die Suid-Afrikaanse Klas NG G13 2-6-2+2-6-2 van 1927 is 'n reeks Suid-Afrikaanse stoomlokomotiewe van die Suid-Afrikaanse Spoorweë-era. In 1927 en 1928 het die Suid-Afrikaanse Spoorweë twaalf Klas NG G13 Garratt stoomlokomotiewe met 'n 2-6-2+2-6-2 "Dubbel Prairie"-tipe wieluitleg in diens geplaas op die Langkloof en Alfred County Railway smalspoorlyne. In 1927 het Hannover Maschinenbau AG (Hanomag), in oorleg met die Suid-Afrikaanse Spoorweë (SAR), 'n lokomotief ontwerp wat die standaard 2 voet (610 mm) smalspoor Garratt-stoomlokomotief in Suid-Afrika vir die volgende veertig jaar sou word. Dit is 'n aansienlike verbetering van Klas NG G11, met agterwiele wat bygevoeg is aan elke enjineenheid, en buitestaaframe in plaas van plaatrame, rondebokant vuurkaste in plaas van Belpaire vuurkaste en groter afmetings in die meeste opsigte, behalwe in die stookarea. Die eerste bestelling was vir drie Klas NG G13 lokomotiewe, genommer in die reeks van NG58 tot NG60, wat gelewer is en in diens geplaas in 1927. Hierdie lokomotiewe was oorverhitte modelle en beskik oor 'n uiters kompakte reëling van Walschaerts-klepratwerk en buite staaframe.


Elektriese blou is 'n kleur naby aan siaan. Dit is 'n voorstelling van die kleur van weerlig, 'n elektriese vonk, en argontekens; dit is vernoem na die gloei wat geïoniseerde lug gedurende elektriese ontladings produseer. Die eerste opgetekende gebruik van elektriese blou as 'n kleur se naam in Engels was in 1884. Die kleur elektriese blou was in die mode in die 1890's. Volgens verskeie kleurskemas word elektriese blou as volg voorgestel: Lys van kleure


Pruisiese blou is 'n donker kleur, byna 'n swart skakering van blou. Volgens verskeie kleurskemas word Pruisiese blou as volg voorgestel: Lys van kleure


’n Mastaba (of pr-djt; "huis vir ewig" of "ewige huis") is ’n soort reghoekvorige, antieke Egiptiese graftombe waarin baie vername mense uit die antieke tyd begrawe is. Mastabas is van modderstene (van die Nyl) of klippe gebou. Later is farao's in piramides begrawe, hoewel nie-koninklikes vir nog duisend jaar mastabas gebruik het. Hierdie artikel is ’n saadjie. Voel vry om Wikipedia te help deur dit uit te brei.


Djedefre (ook Djedefra en Radjedef) was ’n Egiptiese farao van die 4de Dinastie tydens ’n tydperk bekend as die Ou Ryk. Hy is ook bekend onder sy Hellenistiese naam Ratoises (deur Manetho). Djedefre was die seun en opvolger van Choefoe, die bouer van die Groot Piramide van Giza; dit is nie seker wie sy ma was nie. Hy het die koninklike titel Sa-Rê (“Seun van Ra”) ingevoer en was die eerste farao wat sy cartouchenaam verbind het met dié songod. Djedefre is met sy halfsuster Hetepheres II getroud. Hy het ook ’n ander vrou, Chentetka, gehad by wie hy minstens drie seuns, Setka, Baka en Hernet, en ’n dogter, Neferhetepes, gehad het. Dié kinders word genoem op standbeeldfragmente wat in die geruïneerde tempel naby sy piramide by Aboe Rawasj gevind is. Verskeie standbeeldfragmente van Chentetka is ook in die tempel gevind. Ná onlangse uitgrawings deur ’n Franse span onder Michel Valloggia is die name van nog ’n moontlike seun en dogter, Nikaoedjedefre en Hetepheres, by dié van die ander kinders gevoeg.


Jet Airways was 'n vername Indiese lugredery gebaseer in Moembaai. Jet Airways was sedert Oktober 2010 die grootste lugredery in Indië met 'n passasiersmarkaandeel van 22.6%. Dit het vlugte na 74 bestemmings wêreldwyd onderneem. Sy belangrikste sentrum was Mumbai, met sekondêre spille in Delhi, Kalkutta, Chennai en Bangalore. Toe sy mededingers, hoofsaaklik SpiceJet en IndiGo, in die daaropvolgende jare die kaartjiepryse verlaag het, is hy gedwing om dit te volg, wat die algehele prestasie skade berokken het en groot finansiële verliese tot gevolg gehad het. Dit het in Oktober 2017 tot die tweede plek agter IndiGo gedaal, met 'n markaandeel van passasiers van 17,8%. Die afwaartse spiraal het voortgeduur en bankrotskap tot gevolg gehad. "Jet Airways Network" (in Engels). Jet Airways. Geargiveer vanaf die oorspronklike op 14 April 2015. Besoek op 30 Augustus 2014. "Airline Membership". IATA (in Engels). Geargiveer vanaf die oorspronklike op 15 Desember 2019. Besoek op 12 Junie 2011. "Jet Airways Appoints Cramer Ball As New CEO" (in Engels). NDTV. 27 Mei 2014. Geargiveer vanaf die oorspronklike op 5 Maart 2016.


Die NG gemeente Ventersdorp is 'n gemeente van die Nederduitse Gereformeerde Kerk op die dorp Ventersdorp in die provinsie Noordwes en in die Sinode Goudland (voorheen Sinode van Wes-Transvaal). Die gemeente Ventersdorp is in April 1889 gestig. In 1917 het ds. C.F. Mijnhardt, predikant van 1910 tot 1916, die gemeente se geskiedenis kortliks vir Ons Kerk Album opgeteken en onder meer geskryf dis baie interessant om van die ou mense te hoor vertel hoe die mense aan die begin gesukkel het. Hulle moes hulle tevrede stel met ’n geboutjie van pale en riet vervaardig. "In die goede oude dagen was, het niet nodig een architect, een plan, en wat dies meer zij, te hebben. Men heeft eigenhandig zijn kerkgebouw opgetrokken." Tog kon dit nie lank so aangaan nie, skryf ds. Mijnhardt, en heel spoedig is ’n tweede kerkgebou opgerig waarin die gemeente sowat 20 jaar lank aanbid het. Eindelik, in 1912, is besluit om weer te bou en hierdie keer vir goed. Die saak is met geesdrif aangepak en die argitek Wynand H. Louw is versoek om die planne op te trek.


Die 44ste Golden Globe-toekenningsaand, wat uitnemendheid in die rolprente en TV-programme van 1986 vereer het, is op 31 Januarie 1987 gehou. Hierdie artikel is ’n saadjie. Voel vry om Wikipedia te help deur dit uit te brei.


Die 61ste Golden Globe-toekenningsaand, wat uitnemendheid in die rolprente en TV-programme van 2003 vereer het, is op 25 Januarie 2004 gehou. Hierdie artikel is ’n saadjie. Voel vry om Wikipedia te help deur dit uit te brei.


Die 67ste Golden Globe-toekenningsaand, wat uitnemendheid in die rolprente en TV-programme van 2009 vereer het, is op 17 Januarie 2010 gehou. Hierdie artikel is ’n saadjie. Voel vry om Wikipedia te help deur dit uit te brei.


'n Landbrug, in biogeografie, is 'n landengte of wyer landverbinding tussen anders afsonderlike gebiede, waaroor diere en plante in staat is om oor te steek en nuwe lande te koloniseer. 'n Landbrug kan geskep word deur mariene regressie, waarin seevlakke val en vlak dele ontbloot, wat voorheen onder die water was. 'n Landbrug kan ook gevorm word wanneer nuwe land geskep word deur plaattektoniek of soms wanneer die seebodem styg as gevolg van post-glasiale herstel ná 'n ystydperk. Skeppingsleerders glo byvoorbeeld dat diere ander kontinente kon bereik dmv landbrue na die sondvloed. Kyk Migration after the Flood of Creation Answers Book, Hoofstuk 17: How did animals get from the Ark to places such as Australia? of in Afrikaans Antwoorde Oor Die Skepping Geargiveer 5 Maart 2016 op Wayback Machine. Hierdie artikel is ’n saadjie. Voel vry om Wikipedia te help deur dit uit te brei.


Kalafong is 'n staatshospitaal in die verreweste van Pretoria, Gauteng. Die hospitaal is geleë op die westelike buitewyke van Pretoria in die voorstad van Atteridgeville. Die Universiteit van Pretoria maak gebruik van die hospitaal as 'n opleidingsinstansie vir die Fakulteit Gesondheidswetenskappe. Die naam Kalafong kom ook voor in Metrorail se lys van pendelstasies. Dit lê tussen Atteridgevillestasie en Cor Delfos-stasie in die Pretoriadeel. Die hospitaal se konstruksie het in 1965 in aanvang geneem. Op 1 Maart 1972 is met die behandeling van pasiënte begin. Die agbare mnr. Sybrand van Niekerk, die destydse Administrateur van Transvaal, het die hospitaal op 9 Maart 1973 amptelik geopen. Kalafong Hospitaal Geargiveer 30 September 2012 op Wayback Machine, Besoek op 27 Junie 2011 Hierdie artikel is ’n saadjie. Voel vry om Wikipedia te help deur dit uit te brei. Koördinate: 25°45′49″S 28°05′25″O / 25.7636°S 28.0904°O / -25.7636; 28.0904


Sjoe ("leegheid", "hy wat opstaan") was in die Egiptiese mitologie een van die eerste gode van Heliopolis, die Ennead, en die verpersoonliking van die hemele. Hy was die god van vrede, leeus, die lug en die wind, en die broer en man van Tefnoet (die godin van vogtigheid). Sjoe en Tefnoet was die eerste paartjie van die Ennead en is deur die god Atoem geskep deurdat hy óf gemasturbeer óf gespoeg het. Hulle was die ouers van Noet (die godin van die lug) en Geb (die god van die aarde). Noet en Geb het vier kinders gehad: Osiris, Isis, Set en Nephthys. Sjoe se agterkleinkinders was Horus en Anoebis. Sjoe is gewoonlik uitgebeeld met ’n anch, die simbool van lewe. As die lug is Sjoe beskou as ’n "verkoelende", dus kalmerende, invloed en ’n vredemaker. Vanweë sy verbintenis met droë lug, kalmte en dus Maät (waarheid, geregtigheid, orde en balans), is Sjoe uitgebeeld as die droë lug/atmosfeer tussen die aarde en die hemel wat die twee ryke geskei het.


McDonnell Douglas F-15 Eagle is 'n Amerikaanse dubbelmotorige taktiese vegvliegtuig wat in alle weersomstandighede kan funksioneer. Dit is spesiaal deur McDonnell Douglas (nou Boeing) ontwerp om lugoorheersing te verkry en te behou, en om luggevegte uit te voer. Dit is een van die suksesvolste moderne vegters, met meer as 100 luggevegoorwinnings. Nadat die voorstelle wat in 1967 ingedien is hersien is, het die Amerikaanse Lugmag McDonnell Douglas se ontwerpvoorstel aanvaar vir 'n toegewyde lugsuperioriteitsvegter. Die Eagle se nooiensvlug was in Julie 1972, en is in aktiewe diens sedert 1976. Twee JASDF F-15J's styg op in formasie F-15 Eagle van die Koninklike Saoedi Lugmag F-15K hervul van 'n KC-135 tenker af Twee F-15I's van die Israeliese Lugmag F-15 Eagle se instrumentpaneel 'n Britse Lugmag F-15E Strike Eagle in Irak Lys van vegvliegtuie


Affiksering kan plaasvind deur middel van prefikse, suffikse of ambifikse. Affiksering vind plaas om afgeleide of flekteerde woorde te vorm. In die verlede was affiksering in 6 kategorieë gedeel naamlik: Kombinasie sonder meer Kombinasie met meer Kombinasie-plus-verkorting Kombinasie-plus-verlenging Kombinasie-plus-wysigings Kombinasie-plus-vervanging Dit is die kombinasie van bestaande woorde. ’n Voorbeeld is: rookloos bestaan uit rook+loos Tydens die kombinering van woorde, kan die items ook verander. Die verandering kan plaasvind deur middel van verkorting, verlenging, wysigings en vervanging. Hierdie kombinasie kan as ’n soort reduksie gesien word. Affikse word afgeknot en aan ander stamme gelas. Die morfeem -eer in kombineer en opereer kan afgeknot word en die nominaliserende suffiks -asie kan aangelas word Voegsels word hier gebruik om stamme, suffikse en enkele prefikse te verleng. Voorbeeld: universiteit en raad kan nie universiteitraad vorm nie omdat dit geen morfologiese valensie beskik nie. Die voegsel -s- moet tussen die twee stamme gevoeg word (universiteitsraad) om ’n verlenging te laat plaasvind.


Die AHRLAC is 'n ligte, veeldoelige vliegtuig ontwerp en gebou deur AHRLAC Holdings by die Wonderboomlughawe in Pretoria, Suid-Afrika. Bemanning: 2 (Loods en waarnemer) Lengte: 10 m Vlerkwydte: 12 m Hoogte: 4 m Leë massa: 2 000 kg Maksimum opstygmassa: 3 800 kg Kragbron: 1 × Pratt & Whitney Canada PT6A-66 turboskroef, 710 kW (950 shp) Onderstel: Driewiel Maksimum snelheid: 504 km/h; 313 mph (272 knope) Reikafstand: 2 130 km Uithouvermoë: 7–10 ure Diensplafon: 9 450 meter (31 004 vt) Opstygaanloop: 550 meter (1 800 vt) met 'n volle vrag


Darwin Internasionale Lughawe (IATA-kode: DRW, ICAO: YPDN) is die besigste lughawe in diens van die Noordelike Gebied en die tiende besigste lughawe in Australië. Dit is die enigste lughawe wat Darwin bedien. Die lughawe is geleë in Darwin, Noordelike Gebied, se noordelike voorstede, 13 km (8.1 myl) van die stadsentrum van Darwin, in die voorstad van Marrara. Dit deel aanloopbane met die Koninklike Australiese Lugmag se Darwin lugmagbass. Darwin Lughawe het 'n internasionale terminaal, 'n binnelandse terminaal en vragterminale. Beide die passasiersterminale het 'n aantal winkels en kafeterias. In 2012/13 het die lughawe 26 259 vlugte en 1 925 093 passasiers hanteer. Aeronautical Chart "Airport traffic data". Geargiveer vanaf die oorspronklike op 19 Augustus 2014. Besoek op 18 Augustus 2014.


Die Grey-versameling in die Nasionale Biblioteek van Suid-Afrika in Kaapstad bestaan uit een van die belangrikste versamelings Middeleeuse manuskripte en wiegedrukke buite Europa en Amerika. Die 115 manuskripte bestaan uit Bybels en evangelies, liturgiese en stigtelike lektuur sowel as nie- godsdienstige verhale. Die meeste van hierdie manuskripte is versier. 'n Evangelie uit die 10de eeu in Latyn en afkomstig uit Tours is die oudste geskrif in die land. Ook is daar 'n Bybel met versierde hoofletters uit die 13de eeu. Onder die liturgiese geskrifte is daar die Amorbach Evangelistarium deur Götz van Berlichingen uit 1525. Ander bekende vroeë literatuur is 'n kopie van Dante se Divina commedia uit die 15de eeu, 'n uitgawe van Julius Caesar se Commentarii de bello Gallico en 'n Nederlandse vertaling van The Travels of Sir John Mandeville wat handel oor 'n reis in die Nabye Ooste in die 14de eeu. Daar is 136 wiegedrukke (inkunabele en post-inkunabele) in die versameling. Hiervan is De vita Christiana deur St. Augustinus die oudste boek. Dit is in 1470 in Mainz gedruk deur Peter Schoeffer, 'n leerling van Johannes Gutenberg.


Maahes (ook Mihos, Miysis, Maihes ens.) was in die Egiptiese mitologie die god van oorlog. Sy naam beteken "hy wat getrou langs haar is" en hy is uitgebeeld met die kop van ’n leeu. Hy is in Benede-Egipte beskou as die seun van die godin Bastet en in Bo-Egipte van Sechmet. Sy pa was die hoofgod van die tyd: Ra, Ptah of Atoem-Ra. Benewens oorlog is Maahes verbind met die weer, messe, lotusse en die eet van gevangenes. Sy kultus was gesentreer in Taremoe en Per-Bast. Die eerste keer dat Maahes genoem is, was tydens die Nuwe Ryk. Sommige Egiptoloë glo hy as ’n invoerproduk uit die buiteland; daar is wel aanduidings dat hy dieselfde kon gewees het as die leeugod Apedemak van Nubië en Egipte se westelike woestyn. Manfred Lurker, Dictionary of Gods and Goddesses, Devils and Demons, Routledge 1987, bl. 215, ISBN 0-7102-0877-4 Walter Yust ed., Encyclopædia Britannica: A New Survey of Universal Knowledge, 1956, p.54 Caroline Seawright, "Maahes, God of War and Protection, The Leonine Lord of Slaughter..."


Joubertpark is 'n woonbuurt in Johannesburg, Gauteng, Suid-Afrika. Joubertpark is ook die naam van 'n parkie in Johannesburg se sentrale sakegebied. Ongeag dieselfde naam, is hierdie park nie in die voorstad van Joubertpark geleë nie. Die Johannesburgse kunsgalery is hier geleë. Op 17 Augustus 1909 het 'n hewige sneeustorm plek-plek tot 40 cm sneeu in Joubertpark agterlaat. "Subplek Joubert Park". Sensus 2001. Wat gebeur vandag?, Beeld, 17 Augustus 2011 Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


'n Bydrae is jou aandeel in 'n saak, hetsy positief of negatief. Bydra is die aksie om te gee. Bydrae is 'n selfstandige naamwoord terwyl bydra 'n werkwoord is. Byvoorbeeld: My bydrae is om koeksisters te bak. Sal jy asb bydra deur koeksisters te bak? Wikiwoordeboek het 'n inskrywing vir bydrae.


Die Mendelssohn-versameling van Africana word gehuisves in die Parlementsbiblioteek in Kaapstad. Dit bestaan uit boeke, pamflette, landkaarte en honderde oorspronklike skilderye en tekeninge. Sidney Mendelssohn is op 31 Desember 1860 in Exeter as seun van 'n rabbi gebore. In Suid-Afrika vestig hy hom as diamanthandelaar, word voorsitter van die New Bultfontein Mining Company en stigter, besturende direkteur en later voorsitter van die Vaal River Diamond Co. Op die vooraand van die Tweede Vryheidsoorlog begin hy belangstel in Africana en ontwikkel tot een van die voorste versamelaars en kenners op die gebied. Mendelssohn het vier boeke oor die geskiedenis van die Jodedom geskryf. In 1920 publiseer hy sy bekendste werk The Jews of Asia: especially in the 16th and 17th century. Die dorpie Sydney on Vaal is gebou op grond waarvan hy die eienaar was en daarom dra die dorpie na bewering sy naam. Hy is op 26 September 1917 in Londen oorlede. Elf jaar lank werk hy aan die South African Bibliography. Dit bevat meer as 9 000 noemenswaardige verwysings na Afrika vanaf die vroeë Portugese ontdekkers tot 1910.


Solvabiliteit is die vermoë van 'n onderneming om sy laste te dek indien al sy bates gelikwideer sou word. Solvabiliteit is dus die verhouding tussen die vreemde kapitaal en eie kapitaal op die balansstaat. Indien hierdie verhouding te klein word, kan die onderneming insolvensie in die gesig staar. Solvabiliteit is 'n belangrike kengetal wat deur kredietverskaffers en leweransiers gebruik word, aangesien dit 'n indruk skep van die waarskynlikheid dat skulde aan die onderneming verleen weer geïn kan word. Vir die meeste ondernemings is die markwaarde van vaste bates nie geredelik beskikbaar sonder om kostelike waardasies te ondergaan nie; dus word boekwaardes en nie markwaardes nie gebruik om die solvabiliteit van die onderneming vas te stel. Hierdie benadering gebruik minder realistiese syfers, maar is meer uitvoerbaar. Vir sommige bedrywe is só 'n benadering onaanvaarbaar. Banke en versekeraars, bv., gebruik meer realistiese benaderings om hul solvabiliteit te bepaal. Die berekening van die solvabiliteit van banke en versekeraars is hoogs gereguleer. Sien bv. Basel III vir banke en Solvabiliteit II vir versekeraars (solvabiliteitassessering en -bestuur in Suid-Afrika).


Wynrooi is 'n rooierige kleur, tipies die van 'n goeie rooiwyn. Volgens verskeie kleurskemas word wynrooi as volg voorgestel: Lys van kleure


Sir John Georgie Fraser (17 Desember 1840 - 22 Junie 1927) was 'n Suid-Afrikaanse staatsman. Hy is op Beaufort-Wes gebore. Sy pa was ds. Colin Fraser en hy was die oom van mev. Rachel Isabella Steyn, die eggenote van president M.T. Steyn. Hy het sy opleiding ontvang in Skotland en keer in 1861 terug na die Vrystaat. Hy veg teen die Basoeto's en word aangestel as sekretaris vir president Jan Brand. Daarna word hy griffier van die Vrystaatse Hoërhof, sekretaris van die Volksraad en Meester van die Weeskamer. Hy tree in 1877 uit die diens van die Republiek en word 'n Volksraadlid vir Bloemfontein, 'n posisie wat hy vir 19 jaar lank beklee. Hy staan in 1896 vir President maar was onsuksesvol. Na die Tweede Vryheidsoorlog word hy in 1902 aangestel op die Oranjerivierkolonie se Wetgewende Raad en later op die Tussenkoloniale Raad. Hy word verkies tot parlement en word leier van die Opposisie. Met Uniewording word hy 'n Senator (1910-20) Ensiklopedie van Suidelike Afrika. Eric Rosenthal, 1967 Die Groot Afrikaanse Familienaamboek. Kaapstad, Human & Rousseau


Die 20ste Dinastie van Antieke Egipte (ook Dinastie XX geskryf) word saam met die 18de en die 19de Dinastie beskou as die tyd van die Nuwe Ryk. Dit was die laaste dinastie van dié ryk en is gevolg deur die Derde Oorgangstydperk. Die farao's van die 20ste Dinastie het sowat 120 jaar lank regeer, van omstreeks 1187 tot 1064 v.C. Hulle was: Die farao's van die 20ste Dinastie het gely weens gevegte om die troon onder die erfgename van Ramses III. Drie van sy seuns het byvoorbeeld die mag oorgeneem, as Ramses IV, Ramses VI en Ramses VIII. Daar was ook ’n reeks droogtes, ondergemiddelde oorstromings van die Nylrivier, hongersnood, burgerlike onrus en amptelike korrupsie – wat alles die mag van die farao ondermyn het. Die mag van die laaste koning, Ramses XI, was so swak dat die hoëpriesters van Amoen by Thebe in die suide die eintlike heersers van Bo-Egipte geword het, terwyl Smendes Benede-Egipte selfs voor Ramses XI se dood beheer het. Smendes sou eindelik die 21ste Dinastie by Tanis stig.


Die 25ste Dinastie van Antieke Egipte (ook Dinastie XXV geskryf) word saam met die 21ste tot die 24ste Dinastie beskou as die land se Derde Oorgangstydperk. Die dinastie se heersers was ’n lyn konings wat in die Nubiese Koninkryk Koesj ontstaan het en Napata as hul spirituele tuisland beskou het. Hulle het van 760 tot 656 v.C. oor ’n deel of die hele Egipte regeer. Die dinastie het begin met Kasjta se verowering van Bo-Egipte, wat gelei het tot ’n paar jaar van onsuksesvolle oorloë teen die Assiriese Ryk. Nadat die Assiriese konings Sargon II en Sanherib pogings van die Nubiese konings afgeweer het om ’n vastrapplek in die Nabye Ooste te kry, het hul opvolgers Esarhaddon en Assurbanipal Egipte binnegeval en die Nibiërs verdryf. Hulle het toe oor Egipte regeer en is opgevolg deur die 26ste Dinastie, die laaste plaaslike dinastie van Egipte voor die Persiese verowering van die land. Die bekende heersers van die 25ste Dinastie was: Török, László (1998). The Kingdom of Kush: Handbook of the Napatan-Meroitic Civilization. Leiden: BRILL. p. 132. ISBN 90-04-10448-8.


Swinging London is 'n sambreelterm wat gebruik word om na verskillende aspekte van Londen se kulturele lewe en modewêreld te verwys soos dit gedurende die 1960's ontwikkel en gefloreer het. Die meeste verskynsels, wat daarmee verbind word, was jeuggedrewe, waarby die klemtoon op alles geval het wat destyds as nuut en modern ervaar is. Ná jare vol ontberings - kos en verbruiksgoedere was in die Verenigde Koninkryk ook ná die einde van die Tweede Wêreldoorlog nog jare lank gerantsoeneer - het die Britse ekonomie in die sestigerjare stewig herstel en ook vir die werkersklas het loonvlakke merkbaar gestyg. Politieke veranderinge en sosiale vooruitgang het aanleiding tot 'n golf van optimisme, maar ook hedonisme gegee. Die eerste breedvoerige beskrywing van kulturele ontwikkelinge in die Britse hoofstad, wat as "Swinging London" omskryf is, is in die Amerikaanse nuustydskrif Time Magazine se uitgawe van 15 April 1966 gepubliseer. David Gilbert (2006): The Youngest Legend in History: Cultures of Consumption and the Mythologies of Swinging London. In: The London Journal 31(1): bl. 1–14, bl.


Monarch Airlines is 'n Britse lugredery gebaseer op Londen Luton-lughawe, en bedryf geskeduleerde vlugte na bestemmings om die Middellandse See, die Kanariese Eilande, Ciprus, Egipte, Griekeland en Turkye, met bykomende huurvlugdienste na Europa, die Verenigde State van Amerika, die Karibiese Eilande, Indië en Afrika. Die lugredery word besit deur Globus Travel Group, met sy hoofkantoor by Luton en ook basisse by Birmingham, East Midlands, Leeds/Bradford, Gatwick en Manchester. Monarch is die oudste Britse lugredery wat nie sy oorspronklike naam verander het nie. Dit verskaf werk aan ongeveer 3 000 werknemers. Monarch Airlines het meer as 6,8 miljoen passasiers in 2013 vervoer, 'n toename van 8% in vergelyking met 2012 en 'n rekord vir die lugredery. Die maatskappy beskik oor 'n "Tipe A" operateurslisensie van die Verenigde Koninkryk Burgerlugvaartowerheid, wat dit magtig om passasiers, vrag en pos op vliegtuie met 20 of meer sitplekke te vervoer. Monarch se vloot bestaan uit 30 vliegtuie: 4 Airbus A300, 5 Airbus A320, 16 Airbus A321, 2 Airbus A330 en 3 Boeing 757 vliegtuie.


Van Riebeeckplein (ook Riebeeckplein) lê tussen Buitengracht en Breëstraat in Kaapstad. Die mark van die stad het in 1724 van Groentemarkplein na hierdie Boereplein verskuif. Mettertyd het die naam van die plein verander na Hottentotplein en nog later na Van Riebeeckplein. Vanaf 1919 is dit 'n parkeerterrein. Aanvanklik was die plein heelwat groter. Om verdere verkleining te voorkom, is dit in 1961 tot gedenkwaardigheid verklaar. Die kerk van die NG gemeente St. Stephen's is die enigste gebou op die plein. Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972. Hierdie artikel is ’n saadjie. Voel vry om Wikipedia te help deur dit uit te brei. Koördinate: 33°55′16″S 18°25′04″O / 33.92111°S 18.41778°O / -33.92111; 18.41778


Daar is standbeelde van genl. Louis Botha in Kaapstad, Durban en Pretoria. 'n Ruiterstandbeeld van genl. Louis Botha staan op Stalplein aan die bopunt van Pleinstraat in Kaapstad. Die beeldhouer was die Italiaan Romano Romanelli en die beeld is op 2 Februarie 1931 onthul deur die vrou van sir Nicolaas Frederic de Waal. Die inskripsie op die beeld lui: “Louis Botha, boer, krysgsman, staatsman”. Die standbeeld is in April 2015 gevandaliseer en met rooi verf besmeer. Dit volg nadat die EFF sy lede aangemoedig het om standbeelde van “apartheidsikone” te vernietig. Die eerste gedenkteken wat ter ere van genl. Louis Botha opgerig is, is 'n standbeeld in die Botha-tuin in Koning Dinuzuluweg (voorheen Bereaweg) en Julius Nyererelaan (Warwicklaan). Sedert 2008 staan 'n standbeeld van koning Dinuzulu regoor Botha. Botha se bronsbeeld deur Anton van Wouw is op 14 Juie 1923 deur genl. J.C. Smuts onthul. Die eenvoudige opskrif lui: Louis Botha 1862–1919. Hy is effens groter as lewensgroot uitgebeeld en staan op 'n voetstuk van 'n 3 m.


Die Klas 18 is 'n tipe stoomlokomotief wat deur die Suid-Afrikaanse Spoorweë gebruik is. Hierdie lokomotief is ontwerp om die probleme met die steenkooltreine op die Witbank - Germistontrajek op te los. Hierdie klas het geen subklasse nie. Die Klas MF Mallet-stoomlokomotief wat eers hier gebruik is, was te stadig. Daar is twee lokomotiewe deur Henschel gebou en afgelewer in 1927. Die lokomotiewe het drie silinders gehad; twee aan die kante toegerus met Walschaerts-klepratwerk en 'n derde in die middel met Gresley klepratwerk. Die klepratwerk het egter baie probleme gegee en die lokomotiewe is onttrek in 1951. Klas 18 met die derde silinder sigbaar, soos afgelewer, ongeveer 1930 Diagram wat die komponente van die Klas 18 2-10-2 aandui 'n Klas 18 in Germiston se lokomotiefdepot met plate onder die rookkas wat die derde silinder bedek Wikimedia Commons het meer media in die kategorie Klas 18-stoomlokomotief. Holland, D.F. (1972). Steam Locomotives of the South African Railways, Volume 2: 1910-1955 (1ste uitg.). Newton Abbott, Devon: David & Charles. pp. 108–111. ISBN 978-0-7153-5427-8. Henschel & Son werkslys Paxton, Leith & Bourne, David.


Die Lughawe Londen-Southend (Engels: London Southend Airport) (IATA-kode: SEN, ICAO: EGMC) is een van ses lughawens wat Groter Londen bedien. Dit is 60 km of 42 myl oos van Londen se middestad en 2,8 km noord van Southend-on-Sea in die Rochford-distrik van die graafskap Essex geleë. Gedurende die 1960's was Southend die derde besigste lughawe in die Verenigde Koninkryk. Vir die hoofstad Londen was dit tot en met die laat 1970's, toe dit deur Stansted verbygesteek is, die derde belangrikste lughawe. Southend het oorspronklik vanaf 1914 as basis vir die Royal Flying Corps gedien. In 2008 is die lughawe deur die Stobart Group oorgeneem wat 'n ambisieuse ontwikkelings-, moderniserings- en uitbreidingsprogram begin het. Om Southend meer mededingend te maak, is die aanloop- en landingsbane verleng en 'n nuwe beheertoring en spoorwegstasie opgerig. Treindienste verbind Southend met die Liverpool Street-stasie in Londen se middestad. Die tweede fase van die uitbreidingsprogram is in April 2012 goedgekeur. Dit maak voorsiening vir die uitbreiding van die terminaalgebou sodat meer veiligheidskontroles uitgevoer kan word, asook vir fasiliteite soos nuwe bagasierolbane, winkels, restaurante en 'n vertreksitkamer.


Marcus Antonius (Latyn: M·ANTONIVS·M·F·M·N, oftewel Marcus Antonius Marci Filius Marci Nepos, d.w.s. "Marcus Antonius, seun van Marcus, kleinseun van Marcus") (14 Januarie 83 v.C. – 1 Augustus 30 v.C.) was 'n Romeinse politikus en generaal wat 'n deurslaggewende rol gespeel het in die transformasie van die Romeinse Republiek van 'n oligargie na die outokratiese Romeinse Ryk. Antonius was 'n belangrike ondersteuner van en militêre aanvoerder vir Julius Caesar tydens sy verowering van Gallië en die burgeroorlog daarop. Caesar het Antonius as die administrateur van Italië aangestel terwyl hy sy politieke teëstanders in Griekeland, Noord-Afrika en Spanje ondergesit het. Na die sluipmoord op Julius Caesar in 44 v.C., het Antonius sy kragte saamgesnoer met Marcus Lepidus, een van Caesar se generaals, en Caesar se aangenome seun Octavianus in 'n diktatoriale driemanskap wat vandag as die Tweede Triumviraat bekend staan. Die Triumviraat het die strydmagte van Caesar se sluipmoordenaars, die Liberatores, in 42 v.C. in die Veldslag van Philippi verslaan en die regering van die Republiek onder mekaar verdeel.


Krakatoa (Indonesies: Krakatau) is 'n aktiewe vulkaan in Indonesië tussen die eilande Java en Sumatra in die Straat van Soenda. Die vulkaan is veral bekend as gevolg van sy ongekende swaar uitbarsting in 1883. 'n Indonesiese sultan se geskrifte wat bewaar gebly het vertel hoe 'n uitbarsting in die jaar 535 die eilande Sumatra en Java verdeel het, en dus aanvanklik een eiland was. Hierdie uitbarsting was moontlik die oorsaak van die uiterste weerstoestande in die jare 535 tot 536. In 1927 is 'n nuwe eiland, Anak Krakatau, of "Kind van Krakatoa", van die kaldera wat deur die uitbarsting in 1883 gelaat is, asook die huidige ligging van vulkaniese aktiwiteit gevorm. Die Ujung Kulon Nasionale Park is saam met Krakatoa in 1991 deur Unesco as wêrelderfenisgebied gelys. (en) Were the Dark Ages Triggered by Volcano-Related Climate Changes in the 6th Century? Los Alamos National Laboratory Laki Jaar sonder somer Wikimedia Commons het meer media in die kategorie Krakatoa. (en) (fr) Amptelike Unesco-bladsy Hierdie artikel is ’n saadjie. Voel vry om Wikipedia te help deur dit uit te brei.


Umthlangana (? - 1828), ook bekend as Mahlangane, was 'n Zoeloe-prins. Hy was die seun van Senzangakona, 'n broer van Shaka en die half-broer van Dingaan en Mpande. Umthlangana het vir Dingaan en Shaka se inDuna (adviseur), Mbopa gehelp om Shaka op 22 September 1828 in KwaDukuza te vermoor. Dit volg na Shaka se moeder, Nandi oorlede is, en Shaka brutaal daarop gereageer het. Kort na die sluipmoord is Umthlangana self deur Dingaan vermoor, waarna Dingaan die troon bestyg. Zoeloes


Gliese 667 Cc is ’n bewoonbare eksoplaneet na aanleiding van sy afstand van sy ster, wat lei tot temperature waarby vloeibare water op die oppervlak kan bestaan. Die ster, Gliese 667 C, is lid van Gliese 667, ’n driedubbele sterstelsel. Die ster is sowat 22,7 ligjare van die Son af in die sterrebeeld Skerpioen. Die planeet het ’n massa van sowat 4,39 aardmassas en word geklassifiseer as ’n superaarde (’n planeet van tussen een en tien aardmassas). Die ster Gliese 667 C het minstens sewe planete en drie van hulle, almal aardplanete, ook Gliese 667 Cc, is in die bewoonbare sone. Laasgenoemde lê aan die binneste rand van die bewoonbare sone en wentel elke 28,155 dae om die ster. Dit sal sowat 90% van die lig kry wat die Aarde van die Son kry, hoewel ’n groot deel daarvan in die onsigbare infrarooideel van die spektrum val. Bewoonbare sone Superaarde "PHL's Exoplanets Catalog - Planetary Habitability Laboratory @ UPR Arecibo". Geargiveer vanaf die oorspronklike op 21 Mei 2019. Besoek op 23 September 2014. Koördinate: 17h 18m 57.16483s, −34° 59′ 23.1416″


Tau Ceti f is ’n onbevestigde eksoplaneet wat dalk om die Sonagtige ster Tau Ceti wentel op ’n afstand van 11,905 ligjare van die Son af. Dit is die vyfde naaste planeet aan die ster. Dit is merkwaardig vanweë sy eienskappe as superaarde en ’n wentelbaan in Tau Ceti se uitgebreide bewoonbare sone. Nes die ander vier planete van Tau Ceti is die planeet waargeneem danksy skommelings in die ster se radiale snelheid. Weens dié ontdekkingsmetode is min van sy eienskappe bekend buiten sy wentelbaan en massa. Dit wentel elke 642 dae om die ster en het ’n minimum massa van 6,6 aardmassas, wat beteken dit is ’n superaarde. As Tau Ceti f ’n aardplaneet is, sal dit waarskynlik minstens 2,3 keer so groot soos die Aarde wees. As dit ’n aardagtige atmosfeer het, sal die temperatuur op die oppervlak sowat -40 °C (233 K) wees. As die atmosfeer digter is, kan ’n sterker kweekhuiseffek geskep word en kan dit dus warmer wees – tussen 0 °C en 50 °C, warm genoeg om ingewikkelde lewe te onderhou.


Vir ander gebruike, sien Linschoten. Linschoten is 'n dorp in die Nederlandse provinsie Utrecht. Die dorp is deel van die Montfoort-munisipaliteit, en lê ongeveer 3 km suidoos van Woerden. Die Linschoten-rivier vloei deur die dorp. Die 'Lange Linschoten' gaan in die dorp in die 'Korte Linschoten' oor. In 2001 het die dorp 3 588 inwoners gehad. Dit het 'n opgeboude gebied van 0,65 km² met 1 288 inwoners. Die statistiese gebied "Linschoten", wat die buitewyke en landelike gebiede van die dorp insluit, het 'n bevolking van ongeveer 3 910. Mat Herben (1952), politikus Rigard van Klooster (1989), skaatser en fietsryer Aart Stigter (1956), langafstand-atleet Paul Strick van Linschoten (1769-1819), politikus Statistics Netherlands (CBS), Bevolkingskernen in Nederland 2001 Geargiveer 24 Januarie 2007 op Wayback Machine. (Statistieke is vir die aaneenlopende opgeboude gebied). Statistics Netherlands (CBS), Statline: Kerncijfers wijken en buurten 2003–2005. Soos op 1 Januarie 2005. Wikimedia Commons het meer media in die kategorie Linschoten (dorp). Hierdie artikel is ’n saadjie.


Prof. Barrie Bierman(n) (1924–1991) was 'n Suid-Afrikaanse argitek en kampvegter vir die bewaring vir Suid-Afrika se argitektoniese erfenis. Biermann is in Tweespruit in die Vrystaat gebore en het ook daar skoolgegaan. Hy studeer argitektuur aan die Universiteit van Kaapstad, waar hy sy doktorsgraad verwerf. Daarna het hy vir 37 jaar as lektor in die Argitektuurgeskiedenis en later hoogleraar aan die Universiteit van Natal gedien. Hy het in die sestiger- en sewentigerjare verbete teen ontwikkelaars wat Constantia wou onderverdeel en herontwikkel geveg. Hy het selfs die destydse administrateur, mnr. J.N. (Nico) Malan in Die Burger aangevat omdat hy die ontwikkelaars gesteun het. Die behoud van Constantia as landelike omgewing is grootliks aan sy ywer te danke. Hy het in Kaapstad voor die Suid-Afrikaanse Akademie vir Wetenskap en Kuns gesê: 'n Vloek rus op die arbeid van die sloper. Volgens hom is die Bo-Kaap, 'n opelug-museum van die land se argitektoniese ontwikkeling. Dit is dus iets wat vir die nageslag bewaar moet word. Prof. Biermann was ook die skrywer van 'n aantal kundige verslae en artikels vir veral argitektuur-tydskrifte.


Koördinate: 24°43′32″S 15°21′31″O / 24.72556°S 15.35861°O / -24.72556; 15.35861 Sossusvlei is 'n kleivallei in die middel van die Namibwoestyn. Die vallei is deel van die Namib-Naukluft Nasionale Park in Namibië. Dit word deur die Tsauchab-rivier gevoed en is bekend vir die hoë, rooi sandduine wat dit omring en dit tot 'n groot see van sand omvorm. Plantegroei, soos die kameeldoring (Acacia erioloba), word deur seldsame vloede van die Tsauchab van water voorsien. Die rooi kleur van die sand is aan die hoë konsentrasie yster te danke. Naby Sossusvlei lê die Dooievlei en die Hidden-vlei. Duin 45 is 'n bekend uitkykpunt oor die gebied. Hierdie spesiale plekke is oor die pad deur die plekkie Sesriem bereikbaar. Nasa-Satellietbeeld van Sossusvlei Die Sossusvlei-landskap Sandduine by Sossusvlei Panorama van Sossusvlei se suide Sossusvlei, droog Sossusvlei, deels oorstroom 'n Sandduin Sossusvlei-canyon Sade van die kameeldoring lê op Sossusvlei se sand 'n Gewone mossie by Sossusvlei 'n Dooie boom by Sossusvlei Dooie bome by Sossusvlei Kameeldoring in die Sossusvlei Gedroogde modder in Sossusvlei Nog meer gedroogde modder Tsarishoogtepas Sossusvlei se webtuiste Hierdie artikel is ’n saadjie.


'n Voëlverskrikker of strooipop is 'n voorwerp waarmee voëls verdryf word. Kraaie en ander klein tot middelgroot voëls is dikwels ongenooide gaste op lande, wat groot skade aan vrugte aanrig en sade opvreet voordat dit ontkiem. Voëls is ook 'n gevaar naby lughawens, wat noodlottige ongelukke kan veroorsaak as hulle nie verdryf word nie. Soms is hulle sommer 'n steurnis as gevolg van die lawaai wat hulle opskop. Oorspronklik is poppe algemeen as voëlverskrikkers ingespan, gewoonlik met uitgespreide arms en met strooi opgestop, om dit soos mense te laat lyk. Daar is egter ook ander metodes, soos die ophang van reflektiewe stroke aluminium in vrugtebome. Party soorte voëlverskrikkers werk net tydelik. Sodra die voëls agterkom dat hul geen gevaar inhou nie, sal hulle selfs neste daarin bou. Ander metodes is die ophang van dooie kraaie en die speel van angskrete (die geluid waarmee voëls mekaar waarsku) deur luidsprekers. Sulke metodes is effektief en werk permanent. Voëlverskrikkers op 'n plaas in die Wes-Kaap. 'n Koreaanse voëlverskrikker. 'n Japannese voëlverskrikker met 'n helm op. 'n Amerikaanse voëlverskrikker Wikimedia Commons het meer media in die kategorie Voëlverskrikker.


Jeffrey David Sachs (* 5 November 1954) is 'n Amerikaanse ekonoom en direkteur van The Earth Institute. Sachs was op die ouderdom van 28 een die jongste professors wat by Harvard-universiteit aangestel is en het bekend geword vir sy rol as adviseur tot Oos-Europese en ontwikkelende lande se regerings tydens die oorgang van kommunisme na markstelsels of tydens ekonomiese krisisse. Sedertdien word hy geken vir sy werk in ekonomiese ontwikkeling, ekologiese volhoubaarheid, armoedeverligting, volhoubare ontwikkeling, die kansellering van ontwikkelinde lande se skuld, en globalisering. Sachs is die Quetelet-professor van volhoubare ontwikkeling by Columbia-universiteit se Skool van Internasionale en Openbare Betrekkinge, en 'n professor van gesondheidsbeleid- en bestuur by Columbia se Skool van Openbare Gesondheid. Hy is die medestigter en hoofstrateeg van die Millennium Promise Alliance, 'n nie-winsgewende organisasie wat poog om ekstreme armoede en hongersnood te beëindig. Hy is die spesiale adviseur tot die Verenigde Nasies se sekretaris-generaal Ban Ki-moon oor die millenniumdoelstellings; hy het hierdie posisie ook onder die voormalige sekretaris-generaal Kofi Annan beklee. Vanaf 2002 tot 2006 was hy direkteur van die Verenigde Nasies se Millenniumprojek se werk aan die millenniumdoelstellings.